Kolegijum NS RS zakazao posebnu sjednicu: OHR treba zatvoriti – Zvornik Danas\nNaslovna/naslovna/Kolegijum NS RS zakazao posebnu sjednicu: OHR treba zatvoriti\nKolegijum NS RS zakazao posebnu sjednicu: OHR treba zatvoriti\nNarodna skupština Republike Srpske će na prijedlog Milorada Dodika, srpskog člana Predsjedništva BiH, u četvrtak na posebnoj sjednici raspravljati o radu visokog predstavnika.\n153 3 minuta čitanja\nKako je saopšteno nakon sjednice Kolegijuma, Dodiku je odobreno obraćanje u trajanju od 90 minuta, a svi predsjednici parlamentarnih političkih partija moći će do početka sjednice da podnesu zahtjev za obraćanje.\nNedeljko Čubrilović, predsjednik NS RS, nakon sjednice Kolegijuma izjavio je da NS RS ima i potrebu i mogućnost da se izjasni o najavama mogućeg dolaska novog visokog predstavnika.\n-U Republici Srpskoj je već duže vrijeme prisutno mišljenje da visoki predstavnik treba da završi mandat, jer je većina zahtjeva koji su postavljani pred organe BiH i RS ispunjena u dijelu prema takozvanoj međunarodnoj zajednici. Ona treba da ohrabri domaće političare da preuzmu punu odgovornost“, rekao je Čubrilović.\nRadovan Kovačević, savjetnik predsjedavajućeg Dodika, rekao je da je Dodik tražio sjednicu kako bi se čuo glas RS, kao strane potpisnice Dejtonskog sporazuma, koja se zalaže ne za izbor novog visokog predstavnika, već za njegov odlazak i zatvaranje kancelarije.\n-Aneks X koji je RS potpisala kao jedna od strana definiše na koji način se bira visoki predstavnik, da se to radi isključivo na zahtjev strana, a s obzirom na to da mi kao strana nismo uputili nikakav zahtjev, želimo da iznesemo stav RS – rekao je Kovačević. Dodao je da je važno da se o ovom raspravlja sada, jer će na ovu temu uskoro biti održana sjednica i Savjeta bezbjednosti Ujedinjenih nacija, pa je važno da se o tome čuje stav RS.\nOpozicija je ovu najavu dočekala sa skepsom i kritikom, a Miladin Stanić, šef Kluba SDS-a, je Dodika optužio za politikantstvo, istakavši da je cilj da se skrene pažnja s ekonomskih tema. Naglasio je da ni prijašnje rezolucije i zaključci na ovu temu nisu ispoštovani, a da je slično prošao i referendum o Danu Republike.\n-Naš stav je da treba raditi na dogovaranju, a ne sukobima s međunarodnom zajednicom. Mi smo premali, oni su prejaki i ne možemo se igrati s njima na ovakav način. Samo ekonomski jaka RS može da se suprotstavi, a ona je uništena i pokradena – rekao je Stanić i dodao da RS zbog toga mora pokleknuti pod pritiscima.\nPerica Bundalo, šef Poslaničkog kluba PDP-a, izrazio je nezadovoljstvo brzinom sazivanja sjednice i činjenicom da opozicija nije dobila materijale. Osim toga, kako je istakao, ranije su se po ovakvim pitanjima održavale konsultacije sa svim partijama iz RS, a da je ovog puta opozicija preskočena.\n-Dosadašnja praksa je podrazumijevala konsultacije o svim krupnim pitanjima. Ranije su ovakve teme imale određeni stepen saglasnosti, a toga više nema – rekao je Bundalo i istakao da je stav PDP-a da visoki predstavnik treba da ode.\nDuško Ivić, predsjednik Kluba DNS-a, naglasio je da bi OHR i EU trebalo da vrše pritisak da se riješe afere i kriminal i korupcija, kao i da se spriječe izborne krađe. Naglasio je da današnji saziv NS RS više ne odražava izbornu volju građana i da bi visoki predstavnici trebalo da oduzmu mandat onima koji su prevarili građane.\n-Ova sjednica će biti jedna politikantska sjednica. Da li je RS moćna i da li može da ocjenjuje rad visokih predstavnika? Da je u posljednjih 25 godina radila na ekonomiji i ojačala, vjerovatno bismo danas bili mi ti kojima bi visoki predstavnik podnosio izvještaje – rekao je on.\nKovačević je rekao da je visoki predstavnik od potpisivanja Dejtonskog sporazuma donio preko hiljadu odluka na štetu RS, te da je politikantstvo opozicije da ovu sjednicu nazove politikantstvom.\nČubrilović je negirao da opozicija nije imala dovoljno vremena da se pripremi za sjednicu.\n-Sjednica je zakazana po poslovniku, materijali će odmah po završetku Kolegijuma biti dostupni. Materijali nisu obimni, tema nije nepoznata, ima sasvim dovoljno vremena, ko hoće ozbiljno da se bavi ovom problematikom – rekao je Čubrilović.\nDodik: Turkovićeva obmanula njemačkog ministra\nU BiH ne postoji konsenzus u vezi s OHR-om, jer njegovo zatvaranje žele dva od tri konstitutivna naroda, izjavio je Milorad Dodik, predsjedavajući Predsjedništva BiH.\nKako je prenijela Srna, Dodik je ovo izjavio nakon što je Bisera Turković, koja se susrela s Hajkom Masom, ministrom spoljnih poslova Njemačke, istakla da smatra da OHR treba da ima snažniju i aktivniju ulogu.\n-Uz puno uvažavanje ministra inostranih poslova Hajka Masa i države Njemačke, moram da kažem da je on obmanut izjavom Bisere Turković, koja odlično zna da BiH nema konsenzus o budućnosti OHR – istakao je Dodik i dodao da protivljenje RS ovoj poziciji nema veze s ličnošću Kristijana Šmita, kojeg je Njemačka kandidovala na ovu poziciju, već da se radi o principijelnom stavu da BiH ne treba visokog predstavnika.\nMas je nakon sustreta s Turkovićevom izjavio da OHR treba da postoji, a da Šmit ima podršku svih ali da razilaženje postoji od strane nekih koji smatraju da kancelariju treba zatvoriti.\ndodik narodna skupstina republika srpska sjednica\nDvadesetogodišnjak iz Zvornika lakše povrijeđen\nTužba protiv Izetbegovića motiv napada na advokata Balijagića?


Islamska zajednica uručila 100.000 KM pomoći izbjeglicama | INS\nIslamska zajednica uručila 100.000 KM pomoći izbjeglicama\nDanas je reisu-l- ulema Islamske zajednice u BiH Husein ef. Kavazović održao sastanak sa predstavnicima nevladinih organizacija koje pružaju pomoć izbjeglicama, migrantima i žrtvama trgovine ljudima u BiH.\nReisu-l-ulema je ponudio urgentnu pomoć Islamske zajednice u BiH u iznosu od 100.000 KM za zbrinjavanje izbjeglica. U hrani će biti izdvojeno 50.000 KM te u lijekovima i sanitetskom materijalu 50.000 KM. Pomoć će se u Krajini i Sarajevskom kantonu realizovati preko Crvenog krsta, Merhameta i Medicinske asocijacije BIMA.


Neophodnost uvođenja dokument menadžment sistema u novim pandemijskim uslovima i radu od kuće | OpenKM\nTeško je pronaći sektor ili tim u kompaniji bilo koje delatnosti ili veličine, kojem nije potrebno da se tokom dnevnih poslova osloni na neki dokument. U uređenoj kompaniji uređeni su i dokumenti sa više aspekata, sistematizacije, sigurnosti, dostupnosti, ispunjenosti internih ili eksternih propisa, da pomenemo samo neke od aspekata uređenosti. Svi ti aspekti su za uspešnost i rast poslovanja jednako bitni. Ipak, realna situacija je da mnoge kompanije nisu još usvojile rešenja za upravljanje dokumentima, ili ih nisu implementirala do kraja po mnogim aspektima.\nU današnjoj digitalnoj i multimedijalnoj eri poslovanja, dokumenti i ostali sadržaji imaju tendenciju količinskog uvećavanja i povećanja primene od strane više zaposlenih, tako da je uslov uspešnosti i rasta kompanije vrlo uslovljen sa strateškim uređenjem repozitorija i menadžmenta digitalnih sadržaja, odnosno reursa. Da podsetimo ti digitalni resursi su najčešće:\nPDF skenirani dokumenti,\ntabele Excel spreadsheets i slično,\nprezentacije i reklamni materijali,\nfotografije i crteži, 3D aseti,\nvideo materijali, multimedijalni materijali webinara i konferencija, audio fajlovi.\nObavljanje poslova van prostorija poslodavca, ili popularnije rad od kuće je danas postao svakodnevnica za mnoge kompanije. Trenutni pandemijski uslovi sa neizvesnim procenama kriznog štaba o COVID19 pandemiji, u skladu sa odredbama dozvoljenog radnog vremena, vanrednog stanja, policijskog časa, uslova rada i održanja radnih odnosa zaposlenih, kolektivnih ugovora, evidentni gubitci u milionima i milijardama dolara po kompanijama, nam samo daju primer koliko se poslovni uslovi ipak mogu drastično menjati, biti otežavajući i nepredvidivi. Pravilan pristup takvim dijalektičkim principima poslovanja jeste proaktivno unapređenje sistema poslovanja sa više askpekata a jedan od njih je svakako uvođenje IT tehnologija u upravljanju dokumentima i ostalim sadržajima, te intenziviranje korišćenja i obrade informacija.\nČest pristup uvođenju rešenja za upravljanje dokumentima kod velikih kompanija je da više gore pomenutih aspekata „regulisane kompanije“ nisu uvedeni u celokupno poslovanje, a razlog tome je što se pojedina odeljenja ili timovi oslanjaju na neka druga parcijalna rešenja, po logici „good enough“ načina rada, primer korišćenja Google Drive, One Drive ili nekih sličnih servisa. Otvorenost kompanije prema sigurnosnim rizicima i merljivosti ko je kada pristupio kojem dokumentu, lakoća i celovitost pregeda dokumenata u takvim uslovima nije ni bliizu onome što bi trebalo da bude, ili bi moglo da bude sa kvalitetnim dokument menadžment sistemom implementiranim u celoj kompaniji.\nSa druge strane, manje kompanije se vrlo često snalaze sa „good enough“ rešenjima kao jednim, poput gore pomenutih Google Drive ili One Drive, čime uspevaju da razmene i grupno rade na nekim dokumentima u određenim sektorima, ali i dalje ne unapređuju svoje poslovanje već ulaze u sve veću neuređenost, ograničavaju svoje potencijale za rast sa sporošću, konfuzijama i greškama u radu, frustriranjem zaposlenih, saradnika i klijenata, ukratko bez pravog fokusa u razvoju svoje organizacije i procesa rada. Posledice takvog rada su veći troškovi, manja produktivnost, slabija konkurentnost, odnosno kao što smo napomenuli umanjenje iskorišćenja pravog potencijala tog biznisa.\nU uslovima rada od kuće, kompanija treba da obezbedi pravovremenu kolaboraciju na dokumentima koja je laka i brza, ali i najbolju sigurnost, kontrolu ko kada i kako pristupa dokumentima, kako ih koristi. Kreiranje novih dokumenata iz različitih sektora ili timova treba da bude uređeno, sistematizovano i odmah vidljivo zaposlenima sa odobrenjem pristupa.\nOpenKM rešenje obezbeđuje ispunjenje svih savremenih aspekata uređenja sistema dokumenata, a pri tome je lako za implementaciju svakog aspekta posebno i u opsegu u kojem je kompanija spremana u datom trenutku da izvrši implementaciju. OpenKm sistem je otvoren sa nizom fleksibilnosti i finih granulacija funkcionalnosti tokom implementacije bez obzira da li se radi o metapodacima, procesima radnih tokova ili odobrenju pristupa dokumentima, jer OpenKM je sistem koji se lako nadograđuje se pravilima, kastomizacijama ili sa eksternim aplikacijama. Kompanija se može odlučiti za OpenKM Cloud ili OpenKm Professional serverku opciju gde ima podršku izvanrednih OpenKM servisnih timova. Kompanije sa manjim budžetima se mogu odlučiti za instalaciju Community verzije OpenKm sistema i osloniti se na partnere OpenKM-a. Naravno, dokument menadžment sistem je značajan alat za uspešno poslovanje svake kompanije a time logično je da kompanija treba da dodeli budžet takvom projektu spram njegovog značaja i apsolutno izvesnog ROI. Ograničavanje budžeta i kompromisi u implementaciji dokument rešenja vode ka umanjenom ROI.\nCelokupna implementacija i prihvatanje OpenKM rešenja od strane zaposlenih i saradnika je olakšana pored intuitivnog korisničkog interfejsa i vrlo jednostavnog za upotrebu, vrlo sličnom sa File Explorer-om, a u kojem je svaki korisnik PC-a vrlo navikao da radi. Time korisnici rad u OpenKm rešenju ne razlikuju od svog svakodnevnog rada na računaru, tabletu i mobilnom telefonu.\nRad od kuće, kao i rad sa terena često ima potrebu da vrši kreiranje novih dokumenata i njihovo prilaganje u sistem na lak i brz način. E-dokument na dlanu je rešenje koje kao ekstenzija OpenKm sistemu omogućuje da sa velikom lekoćom i fleksibilnošću zaposleni takve poslove vrše i sa tableta i telefona. Vrlo je bitno što se za takvo rešenje i procese obuka svodi na minimum ili nije ni potrebna a zaposleni je vrše u par kilova pored klasičnog upotrebljavanja svoje kamere ili fajl sistema.\nIz gore navedenih kompleksnosti, ograničenja parcijalinih „good enough“ rešenja možemo zaključiti da je uvođenje kvalitetnog dokument menadžment rešenja poput OpenKM-a ne samo vrlo pametan i prioritetan izbor za mnoge kompanije, već i vrlo izvestan u aspektima uređenja poslovanja sa dokumentima, lakoći implementacije, stepenu prihvatanja rešenja od strane zaposlenih i ostalih korisnika kao i izvesnog ROI-a. Rad od kuće, odnosno rad van prostorija poslodavca, a koji su mnoge kompanije usvojile usled novih pandemijskih uslova postaje produktivan, konkurentan, sa dobrim uslužnim kvalitetom prema internim saradnicima, kao i eksternim saradnicima i klijentima.\nPonedjeljka do Petka: 09:00 am - 19:00 pm hitne asistencije. Trenutno, danas je Petak 13:15 pm u Sremska Kamenica, Serbia.


Niška televizija » Održan protest nezadovoljnih komunalnom politikom (VIDEO)\nOdržan protest nezadovoljnih komunalnom politikom (VIDEO)\nObjavljeno 30.10.2015. 15:27\nGrađani nezadovoljni cenama i komunalnom politikom u gradu sinoć su se ponovo okupili na protestu koji je organizovalo Udruženje predsednika skupština stanara. Protest je tradicionalno počeo ispred Grdaske toplane gde je predsednik udruženja Saša Kostić saopštio da je plan ovog javnog preduzeća da u zimskim mesecima poveća racune od 50 do 130 odsto, što građani moraju da spreče. Protestnu šetnju na kratko su prekinuli kod Parking servisa čije poslovanje sada pokušavaju da provere predstavnici Udruženja, koji kažu da čekaju odgovor Državne revizorske institucije. Protest su završili ispred gradske kuće uz zaključak da će se i dalje okupljati na poziv Udruženja, sve dok se, kako kažu, gradska preduzeća umesto javnim, budu rukovodila interesima pojedinaca ili stranaka.\nIako je gradsko veće nedavno donelo neke novine koje se tiču daljinskog grejanja, nezadovoljstvo građana Toplanom, ali i ostalim javno-komunalnim preduzećima u našem gradu ne jenjava. Još jednom su Nišlije izašle na ulice sa ciljem da promene trenutnu situaciju, ali i reše svoje probleme.\nNajpre je organizovano okupljanje ispred Toplane i izneti su zahtevi za hitnu smenu rukovodstva, kao i za dalje smanjenje cene grejanja.\nNakon toga usledila je šetnja Bulevarom Nemanjića sve do sledećeg javnog preduzeća na čiji rad i Udruženje predsednika skupština stanara ali i ostali građani takođe imaju zamerke.\nSumnje koje se tiču rada komunalnih preduzeća u našem gradu mogle su se čuti i ispred gradske kuće gde se i ranije tradicionalno završavao protest. Građani su još jednom jasno pokazali da neće dozvoliti ovakvu komunalnu politiku, kao i da se bilo kakve odluke koje ih se tiču donose bez njihovog učešća.\nProtest je održan bez incidenata, a ovoga puta okupilo se manje građana nego na ranijim protestima koje su iz Udruženja predsednika skupština stanara organizovali.\nNova tura humanitarne pomoći danas je iz Niša krenula za Šid (VIDEO)


Ministarka privrede Atanasković u poseti Subotici\nTanjug 11. juna 2021. 17:51\nSUBOTICA – Ministarka privrede Anđelka Atanasković posetila je danas Suboticu, gde se sastala sa gradonačelnikom Stevanom Bakićem, predstavnicima lokalne samouprave, Regionalne privredne komore i privrednicima.\nOkosnica razgovora bila je stanje subotičke privrede i njeni potencijali, tačnije šta to sve Ministarstvo može da uradi kako bi i se unapredilo poslovno okruženje i samim tim stvorili bolji uslovi za poslovanje i život građana, saopšteno je iz Ministarstva privrede.\nAtanasković je istakla da i domaći i strani investitori imaju jednaka prava u Srbiji, a da će Ministarstvo privrede pružiti podršku svima koji žele da rade, razvijaju se i zapošljavaju radnike.\nOna je istakla i da epidemija korona virusa nije omela kompaniju „JOVISTE“.\nNavodeći da je kompanija koristili sredstva Ministarstva privrede za nabavku opreme kojim su unapredili i ubrzali proizvodnju za 200 odsto, Atansković je pozvala i ostale privrednike da apliciraju za neki od programa Ministarstva.\n„Drago mi je što resor na čijem sam čelu može da pomogne firmama da unapređuju svoje poslovanje i otvaraju nova radna mesta, ali i da pomogne onima koji imaju ideju da započnu svoj biznis“, rekla je Atanasković.\nOna je podsetila da je Ministarstvo privrede ove godine izdvojilo dve milijarde dinara bespovratnih sredstava za četiri programa podrške malim i srednjim preduzećima i to za nabavku opreme, za podsticanje preduzetništva kroz razvojne projekte, za pomoć početnicima u biznisu i po prvi put, za program namenjen ženama i mladima.\nGradonačelnik Subotice rekao je da je sa ministarkom Atanasković imao konstruktivan razgovor.\n„Dotakli smo se mnogih tema, a najvažnija je bila stanje subotičke privrede i njeni potencijali“, rekao je Bakić i dodao da je dolaskom u Suboticu ministarka pokazala da brine o subotičkim privrednicima.\nU nastavku posete Subotici, ministarka obišla je subotičku kompaniju „JOVISTE“ koja se bavi proizvodnjom stolarije, a koja je zahvaljujući podršci države dobila subvencije za kupovinu opreme i novo zapošljavanje.\n„Naša razvojna misija se ostvaruje iz dana u dan, a u ostvarivanju te misije imali smo značajnu pomoć države u vidu podrške u nabavci neophodne opreme, kao i subvencijama za otvaranje novih radnih mesta“, rekla je Biljana Mišanović, generalna direktorka kompanije „JOVISTE“\nMinistarka Atanasković sastala se i sa subotičkim privrednicima.\nPosetu nastavlja sutra u preduzeću „Alpak“, nakon čega odlazi u Kanjižu, navodi se u saopštenju.


KRUŠEVAC: POSETA MINISTRA ĐORĐEVIĆA – KRUŠEVAC.LINK\nOvde si trenutno: Home / DRUŠTVO / KRUŠEVAC: POSETA MINISTRA ĐORĐEVIĆA\nKRUŠEVAC: POSETA MINISTRA ĐORĐEVIĆA\nMinistar za rad, zapošljavanje, boračka i socijalna pitanja Zoran Đorđević sa saradnicima obišao je ustanove u Kruševcu – Centar za socijalni rad, Vaspitno-popravni dom i Narodni muzej.\nNakon više godina kruševački Centar za socijalni rad posetio je resorni ministar, kako bi se bolje upoznao sa načinom rada i rezultatima centra. Ministar sa saradnicima obišao je prostorije Centra, te sa direktorkom Jovanom Dunjić razgovarao o delovanju i radu centra kao i o unapredjenju saradnje.\nSvoju posetu Kruševcu Ministar je nastavio obilaskom VP doma jer, kako je istakao, briga ministarstva je vezana i za lica koji su u ranoj mladosti počinili krivično delo koje ih je dovelo u jednu ovakvu ustanovu.\nTag kruševac ministar poseta\nSRBIJA IMA MANJE OD 7 MILIONA STANOVNIKA!


Fakultetske diplome iz Srbije validne | Edukacija\nPredstavljena tri zakona iz oblasti prosvete Skupštini Srbije 28/03\nHorizont Evropa 2021 09/06\nPojedini mediji podižu paniku i obmanjuju javnost da „su sve diplome ugrožene“ što apsolutno nije istina, navode u Ministartsvu. Validnost diploma ne zavisi od članstva Srbije u Evropskoj asocijaciji za osiguranje kvaliteta u visokom obrazovanju (ENQA). Nacionalno telo za akreditaciju i proveru kvaliteta u visokom obrazovanju Srbije (NAT) je nezavisno telo i Ministarstvo prosvete nauke i tehnološkog razvoja nema nikakvu nadležnost za pitanja nezavisnih tela. Isključiva adresa jesu Upravi odbor i Direktorat nacionalnog tela za akreditaciju.\n“NAT je u oktobru 2019. godine imao spoljašnju proveru četvoročlane komisije recenzenata ENQA i uvereni smo da je NAT dobro predstavio svoje dosadašnje rezultate. U proteklih godinu i po dana urađeno je mnogo na formiranju nove metodologije za akreditaciju i spoljašnju proveru kvaliteta. Da bi dokazali da ne samo da smo formirali novu metodologiju već i da je primenjujemo u praksi ENQA je tražila od nas da pre njihovog dolaska u spoljašnju proveru NAT, dokumentujemo da smo sproveli postupak akreditacije bar pet visokoškolskih ustanova odnosno studijskih programa po toj metodologiji”, naglašava prof. Kočović.\n“Za potrebe predstavljanja primene novog sistema akreditacije po novoj metodologiji recenzentskom timu ENQA sproveden je postupak akreditacije studijskih programa sledećih visokoškolskih ustanova: Univerzitet Singidunum, Elektrotehnički fakultet Beograd, Elektronski fakultet Niš, Mašinski fakultet Beograd, Fakultet organizacionih nauka Beograd, Matematički fakultet Beograd i Fakultet inženjerskih nauka Kragujevac.\nUniverzitet Singidunum je prvi u martu podneo zahteve za akreditaciju svojih studijskih programa, od kojih su dva akreditovana u junu. Ostali navedeni fakulteti su podneli zahteve za akreditaciju studijskih programa krajem juna, i ti studijski programi akreditovani su početkom oktobra. Nova metodologija je omogućila značajno povećanje efikasnosti sprovođenja postupaka akreditacije. Imajući u vidu da su navedene ustanove predale urednu i ozbiljno pripremljenu dokumentaciju, većina studijskih programa svih ovih ustanova je akreditovana u roku od približno tri meseca. Treba naglasiti da recenzentski tim ENQA nije imao nijednu primedbu na ove sprovedene akreditacije”, ističe prof. Kočović.


Brnabić: SRB dobila priliku da sarađuje sa Goldman Saksom - Radio televizija Pančevo\n21. jula 2021. 21. jula 2021. 073\nSrbija je dobila prilku da sarađuje sa jednom od najmoćnijh investicionih banaka na svetu Goldman Saksom i iskoristiće je, izjavila je danas predsednica Vlade Srbije Ana Brnabić koja je u NJujorku razgovarala i sa predsednikom te kompanije Dejvidom Solomonom.\nBrnabić je rekla je da sada ne moze da iznese detalje razgovora o projektu o kojem je bilo reci na sastanu.\n“Oni znaju sve o Srbiji koliko se zemlja promenila, koliko smo ozbiljni i kredibilni, cene sve to, a na drugaciji nacinin ne bismo dobili sastanak, pogotovo ne takav na kojem se pojavi predsednik Solomon”, napomenula je premijerka.\n“Borićemo se, ne mogu da kažem da ćemo uspeti, to je ozbiljna borba, a za ponos Srbiij je to sto smo uspeli da imamo sastanke sa predsednikom Goldman Saksa”, rekla je Brnabić.\n“Kao što od radnih sastanka vođenih u ponedeljak očkujem tri ili četiri nove investicije, ne moraju da budu velike ali su nov e- ljudi će intvestirati svojim novcem i fondovima u naša preduzeća i našu pamet, nakon ovog znam za najamnje 120 novih radnih mesta koje će ljudi otvoriti u narednih godinu dana”, rekla je i dodala da će 120 radnih mesta “otplatili” sav trud.\n“I radimo dalje i odavde sam iz najvaznije centara sveta dobila potvrdi da sve sto radimo i planiramo pravi put”, rekla je Brnabić koja je učesnike skupa upoznala sa onim što je Srbija uradila od 2014. godine do danas.\n“Svi koji su već investirali rekli su kada danas dođemo u Srbiju i vidimo sta se dešava u odnosu na to sto smo videli pre šest godina neverovatan je iskorak to je druga zemlja i svaka vam šast”, prenela je Brnabić.\nPredsednik Vučić: Biće mnogo urađeno za bolji život u Despotovcu\nGO SNS Šabac: Apelacioni sud nije rekao da je Zelenović nevin, nego da je slučaj zastareo\nAleksandra Miloševska 9. februara 2020.\nMilosavljević ispred PO Zvečan obišao socijalno ugrožene porodice\nKompanija iz UAE danas otvara vetropark, prisustvuje Vučić


Lagerbek: "Ne tolerišem da mi neko kaže da sam nesposoban" | Meridian Sport <\nLagerbek: “Ne tolerišem da mi neko kaže da sam nesposoban”\nTrener Norveške Lars Lagerbek i reprezentativac Aleksander Serlok posvađali su se nakon utakmice protiv Srbije u Oslu, a saopštenjem se oglasio Fudbalski savez Norveške.\nDo prepirke je došlo nakon poraza od Srbije 8. oktobra, a selektora su podržali kapiten Stefan Johansen, Džošua King i Omar Elabdelaui.\n“Tolerišem da postoje nesugalsice oko profesionalnih fudbalskih stvari. Aleksander Serlot je, međutim, iznio nekoliko optužbi koje nisu bile fudbalske. Konkretno kako smo ja i moj pomoćnik nesposobni kao treneri” – rekao je Lars Lagerbek u saopštenju Fudbalskog saveza Norveške.\n“Igrač je prešao sve granice, ali srećni smo jer se izvinio reprezentaciji i stručnom štabu” – stoji u saopštenju.\nPrethodni članakMilan Lužaić se vratio u Čapljinu\nNaredni članakMiličević: “Nemanja Bilbija je najteži protivnik u Premijer ligi”


Počinje masovna revakcinacija, 200 punktova širom Srbije - BIGportal.ba\n8 Februara, 2021 8 Februara, 2021 0218\nMasovna revakcinacija u Srbiji počeće sutra na više od 200 punktova, kaže direktor Kancelarije za IT i eUpravu Mihailo Jovanović.\nJovanović je naveo da će se uporedo sa revakcinacijom nastaviti postupak masovne vakcinacije protiv virusa korona.\nU Beogradu revakcinacija će se raditi u Hali 11 na beogradskom Sajmu, dok će se vakcinacija obavljati na novom punktu Belexpo centra na Novom Beogradu.\n“Sutra će biti revakcinisano oko 5.500 građana. Taj broj će se iz dana u dan povećavati. Podsetimo, imali smo u jednom danu skoro 60.000 vakcinacija, tako da nas čeka i 60.000 revakcinacija u jednom danu”, rekao je Jovanović.\nDrugu dozu vakcine sutra će primiti 5.500 građana, narednog dana 15.000, zatim 30.000, da bi se došlo do 60.000 u jednom danu.\n“U Srbije će u domovima zdravlja ostati punktovi, ali moraju da se odvoje građani koji dolaze na vakcinaciju i revakcinaciju. Zbog toga ćemo uvesti pravilo da se u prvoj smeni građani primaju drugu dozu vakcine, a u drugoj smeni prvu dozu”, pojasnio je Jovanović.\nU beogradskim domovim zdravlja će se, za početak, obavljati samo revakcinacija, dok će na punktu u Belexpo centru biti vakcinacija.\nGrađani koji sutra primaju drugu dozu vakcine već su dobili SMS poruku i mejl gdje i u koje vrijeme da se jave.\nUkoliko se desi da neko nije obaviješten, a prošlo je 21 dan od vakcinacije, treba da dođe na punkt gdje je primio prvu dozu.\nDo sada je vakcinisano u Srbiji više od 555.000 građana, od toga je 533.000 primilo prvu dozu vakcine dok je više od 22.000 revakcinisano.\nSkoro 950.000 grđana je preko eUprave i kol centra izrazilo interesovanje za vakcinaciju.\nI dalje jedna trećina građana kaže da im je svejedno koju vakcinu će dobiti od onih koje je sertifikovala Agencija za lekove i medicinska sredstva.


I nakon pritiska iz Beograda Srbi se prijavljuju u BSK - Gorapress.net\n24.06.2019. u 07:45\nSveobuhvatnim planom tranzicije, predviđeno je da broj pripadnika BSK-a dostigne 5.000 aktivnih članova i 2.500 koji će biti u rezervnom sastavu.\nDritan Xhonbalaj, politički savetnik i portparol ministra odbrane, izjavio je za Radio Slobodna Evropa na albanskom jeziku, da će samo oni koji prođu testove postati deo BSK-a.\n“U završnoj fazi regrutacije, BSK je primila 650 regruta koji će proći osnovnu obuku koja će trajati devet nedelja. Prva grupa od 350 regruta započela je osnovnu obuku. Druga grupa će nastaviti u septembru i nakon toga, u januaru naredne godine ovaj proces će biti završen“, rekao je Xhonbalaj.\nXhonbalaj kaže da je interesovanje mladih bilo ogromno, uključujući mlade ljude iz svih zajednica, bez izuzetka. Od 650 regruta, 11 posto, kaže Xhonbalaj, bilo je iz nevećinskih zajednica, čime se postigao, čak i premašio cilj BSK da deset odsto Vojske budu pripadnici nevećinskih zajednica.\nPoslanik opozicije Rexhep Selimi, međutim, smatra da bi dinamika regrutovanja trebala biti brža.\n„Dinamika regrutovanja bi trebalo da bude brža i stručnija, čak i priprema strukture treba da bude stručnija nego što je sada. Takođe, što se budžeta tiče, Vlada treba da dodeli dodatna sredstva BSK-u. Istovremeno, trebalo bi napredovati sa vojnom opremom i tehnologijom, ne isključujući naoružanje”, rekao je Selimi.


Mladi pomogli u rekonstrukciji školskog terena u Velikoj Župi\nNaslovnica Sjeverni Sandžak Prijepolje Mladi pomogli u rekonstrukciji školskog terena u Velikoj Župi\nTurnirom u malom fudbalu danas je otvoren rekonstruisani sportski teren Osnovne škole „Dušan Tomašević Ćirko“ u Velikoj Župi. Svoj doprinos sanaciji terena, dao je i bivši učenik ove škole Lazar Špica.\nZahvaljujući projektu neformalnog udruženja građana „Pokrenimo mlade Prijepolja“ u Osnovnu školu „Dušan Tomašević Ćirko“ uložena su sredstva obezbeđena kroz omladinsko volonterski projekat. Inicijatori akcije su Lazar Špica, bivši učenik ove škole i još 15-ak mladih iz Prijepolja.\nNaš omladinski volonterski projekat podržalo je Udruženje „Interaktiv“ iz Кragujevca. Projektom je odobreno 54.000 dinara, koji su uloženi u završne radove sportskog terena, koji uključuje zamenu košarkaških tabli, markirali smo teren i donirali lopte. Cilj projekta je da se aktiviraju mladi, što smo i uspeli. Veliku podršku smo imali i od direktorice škole, a poručio bih svim mladima da se uključe u omladinsko volontersko projekte – kaže Lazar Špica iz Udruženja „Pokrenimo mlade Prijepolja“.\nTurnirom u malom fudbalu učenika, školski teren je svečano otvoren.\nSvaka podrška ili gest od bivših učenika škole značajna je ne samo zbog materijalne već i emotivne dimenzije koja se u ovoj školi neguje sa bivšim učenicima.\nКada smo finalizirali projekat rekonstrukcije školskog dvorišta, javio se Lazar sa projektom koji se uklopio u našu koncepciju. Ovo je posebna čast da se učenici škole vraćaju u nju, i to svako na svoj način. Zahvalni smo, i kolektiv i đaci, Lazaru koji se na ovaj način odužio svojoj školi – kaže direktorka OŠ „Dušan Tomašević Ćirko“ Belkisa Beganović i dodaje da ima još najava od bivših đaka koji planiraju da urade nešto slično.\nZahvaljujući Zifu Кajeviću bivšem učeniku škole, sada uspešnom privredniku u Turskoj, Turska razvojna agencija Tika je za pet godina u Osnovnu školu u Velikoj Župi uložila oko pola miliona evra i pretvorila je u savremenu obrazovnu ustanovu.


Javni prevoz u Beogradu – između privatizacije i propasti | Talas.rs\nPomen privatizacije prevoza u Beogradu izbegava se u širokom luku iako postojeća rešenja ne čine dovoljno za ekonomsku održivost. Šta sprečava taj poslednji korak ka potpunoj privatizaciji prevoza?\nJavni prevoz, jedna od najneefikasnijih i za budžet najskupljih tačaka života u Beogradu, već godinama postepeno se predaje putem koncesija privatnim prevoznicima, kao i naplata karata za koju se sada bira novi privatni partner. Ipak, pomen potpune privatizacije gradskog prevoza izbegava se u širokom luku u javnom diskursu, iako postojeća rešenja i dalje ne čine dovoljno za ekonomsku održivost. Šta sprečava taj poslednji korak ka potpunoj privatizaciji prevoza?\nVest da Grad Beograd traži novog privatnog partnera za sistem naplate karata gradskog prevoza prilika je da razmotrimo da li je model javno-privatnog partnerstva adekvatno rešenje i koji su osnovni uzroci slabe naplate karata.\nDok stižu zahtevi pojedinih političkih grupacija da se naplata karata potpuno vrati u nadležnost Grada, uz brojne kritike gradske vlasti, razum postavlja pitanje – kako je moguće tražiti da vlast i sistem, koji su doveli do katastrofalnih rezultata koji se kritikuju, ponovo dobiju sva ovlašćenja da rade isti posao.\nSa druge strane, i oni politički i stručni akteri koji su svesni da je tržišno rešenje i privatizacija jedino što još nismo pokušali sa GSP-om i što donosi bolje rezultate, nekako se uzdržavaju da jasno zagovaraju ovakav pristup.\nNije sve u naplati\nGodinama se vodi svojevrsna bitka između Beograđana i svake strukture koja je došla na vlast u ovom gradu. Bitka oko naplate karata za prevoz. Kao neposlušnu decu uče nas da se prevoz mora plaćati, kontrolori nas prekoravaju i često su neljubazni pa i prekoračuju svoja ovlašćenja, dok se svi koji kartu plaćaju – žale na lošu uslugu koju za uložen novac dobiju. Pored većine koja zapravo plaća svaku vožnju, ima i one nekolicine koji vole da prkose sistemu i pokazuju inat tako što kartu neće platiti. Obično to ide uz argument da će plaćati kada dobiju kvalitetne autobuse. Takvima su nadležni svojevremeno poslali poruku kroz reklame u medijima u kojima se navodi da samo plaćanjem karata možemo dobiti „tapacirane stolice“ u prevozu, odnosno nove autobuse i da je neophodno prvo zaraditi novac da bi on mogao da se investira dalje. Sa stanovišta osnova ekonomije i osnova logike ovo je apsolutno tačno. Ipak, ono što ostaje prećutano, jeste da čak i kada bi svi plaćali karte, pa i po nešto višim cenama od trenutnih, to opet ne bi bilo dovoljno da pokrije rashode koje gradski saobraćaj ima.\nSamo privatizacija GSP spasava\nNovi privatni partner za sistem naplate karata ne može doneti ništa novo i revolucionarno bolje za kvalitet mreže gradskog prevoza u Beogradu koji je sada na izuzetno niskom nivou. Zašto? Zato što srž problema ne leži u sistemu za naplatu, već u sistemu za isporučivanje usluge i organizaciju prevoza, a to je Gradsko saobraćajno preduzeće „Beograd“. Ono je u potpunosti u vlasništvu grada Beograda, iako je deo linija koncesijama dat privatnim prevoznicima.\nGSP Beograd gomila dugove godinama unazad, a gubitak ovog preduzeća prosečno je na godišnjem nivou oko 2 milijarde dinara. Za celokupni sistem prevoza godišnje se izdvaja otprilike četvrtina gradskog budžeta a naplata karata uspeva da pokrije tek 40% troškova. Sve ostalo dotira se iz budžeta, subvencijama, koje plaćaju svi poreski obveznici. I oni koji su već kupili kartu za svoju vožnju, i oni koji se nikada ne voze prevozom, pa i oni koji izbegavaju obavezu plaćanja, tzv. šverceri.\nPored toga, GSP Beograd zatražio je ove godine još novca iz gradske kase – da li će ovaj zahtev biti realizovan povećanjem cene karte ili novim subvencijama, za sada nije odlučeno. Izvesno je samo da će građani morati još više novca da izdvoje, da li iz svog džepa ili preko budžeta za dotacije neefikasnom preduzeću za uslugu kojom nisu zadovoljni.\nDeo poslova koje je obavljao GSP već je prepušten privatnim partnerima – od koncesija za veći broj linija, do pojedinih poslova popravke i održavanja, a državno preduzeće ne uspeva ni ovaj obim posla koji ima da obavi na zadovoljavajuć način. Zato se kao jedino ekonomski opravdano rešenje nameće potpuna privatizacija. U tom slučaju, gradska uprava bi mogla da bude neka vrsta koordinatora koji bi raspolagao podacima i izrađivao tehnička i saobraćajna rešenja na osnovu kojih će se dalje davati nalog privatnim prevoznicima u kom pravcu mogu da poboljšaju svoje usluge – kako da razvijaju saobraćajnu mrežu, koje su nove linije potrebne, do toga da će odrediti boju autobusa. Ovakve ingerencije ima vlast u Londonu dok je javni prevoz, njegova realizacija i naplata, u rukama privatnih kompanija.\nI londonski dabl-deker je privatan\nDeregulacija sistema javnog transporta u celoj Velikoj Britaniji sprovedena je na osnovu Akta o transportu iz 1985. godine kojim je donela Vlada Margaret Tačer. U okviru ovih mera privatizacije autobuskog prevoza, na red su došli i čuveni dabl-dekeri u Londonu a nadmetanje privatnika za ovaj posao bilo je veliko. Od tada do danas, direktnu uslugu javnog prevoza u Londonu pružaju privatni prevoznici i postoji veliki broj kompanija koje dobijaju određene rute. Za osmišljavanje ruta i podelu poslova zadužena je gradska vlast i dispečerski centar, privatni prevoznici biraju se putem tendera ali je u Londonu, za razliku od Beograda, među njima konkurencija uvek bila velika. I naplata karata poverena je privatnoj firmi koja je izabrana nezavisno od prevoznika.\nJedna od najvećih kontroverzi u procesu deregulacije tržišta javnog prevoza u Londonu bila je da li će dabl-dekeri ostati crveni. Naime, u početku je dozvoljeno da budu i drugih boja što su Britanci dočekali sa neodobravanjem te je kasnije određeno da 80% autobusa mora biti crvene boje. Osim ovog sporenja, probleme je izazivalo to što nisu sve rute jednako pokrivene pa su stanovnici predrgrađa i prigradskih oblasti imali lošiju vezu sa gradom. Zbog toga je kasnije formirano vladino telo „Transport for London“ čiji je posao upravo pomenuta koordinacija privatnih partnera.\nUpravo u u procesu privatizacije prevoza u Londonu osnovana je kompanija za prevoz Ariva koju je kasnije kupila Dojče bank, a koja je jedan od koncesionara za sprovođenje prevoza u Beogradu.\nOno što će mnogima delovati kao argument protiv privatizacije – jeste cena karte u takvom sistemu u poređenju sa beogradskim tarifama. Cena mesečne karte za prevoz u Londonu dostiže cifre veće od 300 funti u zavisnosti od toga koje zone obuhvata, što ga čini najskupljim gradom u Evropi za javni prevoz. Ipak, od nekoliko vrsti karata, one koje dostižu ovaj iznos pokrivaju ceo grad i predgrađa i koriste se, osim u autobusima, i u metrou i delovima železničkog saobraćaja. A za taj novac stanovnici Londona dobijaju redovan prevoz, pouzdane rasporede, uredna i održavana vozila. Svakako se ne bi očekivalo da, i kada bi Beograd dobio potpuno privatan prevoz, cena dostigne ovako visoke iznose jer se radi o potpuno drugačijim tržištima i kapacitetima mreže.\nU čijem su vlasništvu podaci?\nUz najavu uvođenja novog partnera za naplatu karte stiglo je i obaveštenje da će se uvesti mogućnost plaćanja mobilnim telefonom putem aplikacije kojom će biti moguće i informisanje putnika u realnom vremenu o zastojima, promenama, izmenama reda vožnje, kao i slanje obaveštenja vezanih za isticanje, dopunu ili validaciju personalnih ili nepersonalnih kartica.\nOno o čemu nije bilo reči jeste – šta će biti sa podacima kojiam je raspolagao „Bus plus“ odnosno privatni partner „Apex solution technology“. Pitanje je da li sa promenom privatnog partnera prava na raspolaganje podacima zadržava Grad i da li će se omogućiti njihova upotreba za neke nove tehnologije koje bi unapredile mobilnost. Naime, sve podatke i statistiku o korišćenju vozila javnog prevoza i kretanju građana, do sada je zadržavao privatni partner iako su ovo podaci koji su vlasništvo svih građana i trebalo bi da budu javno dostupni. Na osnovu ovih podataka privatne kompanije i zainteresovani pojedinici mogli bi da izrađuju korisne aplikacije, kao što je praćenje gužvi u gradu, analiza potreba unapređenja javnog prevoza, dostavne službe. Konačno imali bismo uvid koliki se broj građana svakodnevno preveze i u skladu sa tim mogli da računamo podatke o naplati karata.\nPrivatni prevoz takođe bi mogao da ima višestruke benefite od ovoga ukoliko bi bilo zaintersovanih privatnih kompanija za iznajmljivanje bicikala, električnih trotineta ili skutera. Na osnovu ovih podataka oni bi mogli da razvijaju svoju mrežu.\nDakle, gradske vlasti ne samo da ne razvijaju postojeći sistem prevoza i usluga, nego zadržavanjem ovakvih podataka onemogućavaju druge aktere da uđu na tržište saobraćaja, iako im oni ne bi bili konkurencija.\nTAGS: GSP Beograd javni prevoz mobilnost privatizacija GSP saobraćaj


Mustafa: Očekujemo dogovor o ZSO\nBeta\t 29. juna 2015. 17:35\nPremijer Kosova Isa Mustafa izjavio je danas u pauzi dijaloga u Briselu, da je u pregovorima sa srpskim timom postignut dobar napredak i da se želi sporazum o Zajednici srpskih opština (ZSO), pozivnom broju za Kosovo, energetici i mostu na Ibru u Kosovskoj Mitrovici.\nDelegacije Srbije i Kosova, predvođene premijerima Aleksandrom Vučićem i Isom Mustafom, sastale su u Briselu uz posredovanje visoke predstavnice EU Federike Mogerini.\nMogerini se najpre odvojeno sastala s delegacijama vlada Kosova i Srbije, a potom je počeo sastanak utroje.\nMustafa je rekao da očekuje da bi sva četiri sporazuma mogla da budu postignuta večeras, kada se dijalog nastavlja i zbog čega je odložio putovanje za Berlin gde bi trebalo da se sastane s nemačkom kancelarkom Angelom Merkelom.\nUpitan da kaže gde su se približili stavovi o ZSO, on je rekao da su pregovori i dalje u toku i da ne može da uđe u pojedinosti, već da će to biti objavljeno kada se dogovor postigne.\nVučić je uoči puta za Brisel rekao da na pregovore ide s dobrom verom i da se nada rešenjima.


SARAJEVO, Zamjenik ministra finansija i trezora BiH Fuad Kasumović pozvao je danas predsjedavajućeg Savjeta ministara Vjekoslava Bevandu da ne potpisuje zaključke sa sjednice Fiskalnog savjeta BiH koji, kako tvrdi, nisu u skladu sa zakonom, suprotni su interesima BiH i njenom opredjeljenju na putu ka evroatlantskim integracijama.\nFiskalni savjet BiH postao je isključivo mehanizam za ograničavanje budžeta BiH i s obzirom na to kako trenutno funkcioniše može se smatrati suvišnim, naveo je Kasumović u pismu Bevandi i federalnom premijeru Nerminu Nikšiću.\nKasumović smatra da Fiskalni savjet BiH nastavlja tendenciju da se fokusira isključivo na određivanje iznosa prihoda s jedinstvenog računa Uprave za indirektno oporezivanje (UIO) državi, dok se o budžetima i politikama nižih nivoa vlasti uopšte ne raspravlja. Time se, dodaje, selektivno implementira i ovako nedovoljno utvrđena nadležnost.\nTvrdnju o nezakonitosti odluke Fiskalnog savjeta da se budžet u tri naredne godine zadrži na ukupnom nivou od 950 miliona KM sa izdvajanjem 750 miliona KM sa Jedinstvenog računa UIO, Kasumović potkrepljuje argumentom da je to vraćanje na nivo iz 2008. godine u vrijeme kada se moraju obezbijediti sredstva za izbore, popis i druge EU i NATO obaveze.\nOn ukazuje i da je problem činjenica da su budžet BiH i izdvajanja sa jedinstvenog računa UIO shodno odluci Fiskalnog savjeta “zamrznuti” na tri godine, što zakon ne dozvoljava jer je definisano da se Globalni okvir fiskalnog bilansa i politika u BiH donosi i revidira za svaku godinu.\nPrema navodima Kasumovića, problem predstavlja i format dokumenta koji je apsolutno sporan u smislu da se Globalni okvir fiskalnog bilansa i politika u BiH bazira isključivo na raspravi Fiskalnog savjeta i odluci koliki će biti državni budžet i koliko će prihoda sa jedinstevenog računa UIO dobiti država.\nFiskalni savjeta BiH jednoglasno je na sjednici 14. marta u Sarajevu usvojio Globalni okvir fiskalnog bilansa i politika u BiH za period 2012 – 2014. godine, prema kojem će godišnji budžet u ovom periodu iznositi 950 miliona KM, čime su stvoreni uslovi za kreiranje ovogodišnjeg budžeta institucija BiH.\nPredsjedavajući Savjeta ministara BiH Vjekoslav Bevanda rekao je na konferenciji za novinare, poslije sjednice Fiskalnog savjeta, da je postignut konsenzus i kada je riječ o “zahvatanju” sredstava sa jedinstvenog računa prikupljenih od indirektnih poreza, koja će u naredne tri godine iznositi po 750 miliona KM, te da će budžeti institucija BiH, shodno dogovoru, u narednom periodu iznositi 950 miliona KM plus iznos spoljnog duga BiH. Srna\nTagovi: fiskalni savjetfuad kasumovictopvaznovjekoslav bevanda


Ivanić saslušan u tužilaštvu - Svet - Dnevni list Danas\nPočetna » Svet » Ivanić saslušan u tužilaštvu\nIvanić saslušan u tužilaštvu\nPredsedavajući Predsedništva Bosne i Hercegovine Mladen Ivanić saslušan je danas u Tužilaštvu Bosne i Hercegovine u vezi sa referendumom o Danu Republike Srpske.\n1Piše: FoNet 24. januara 2017. 16.44\nIvanić je rekao da je saslušan zbog „jedne političke izjave“, ne precizirajući o čemu se radi. Istakao je da ima svoje mišljenje o celom procesu, ali o tome nije želeo da govori, prenela je Televizija Republike Srpske.\nPozvan sam da u svojstvu osumnjičenog dam komentar jedne političke izjave i smatrao sam da političke izjave ne treba da komentarišem, jer sam osumnjičen u svojstvu pomagača. Političke izjave smatram političkim izjavama i zato nisam iznosio nikakvu odbranu i nisam hteo da to komentarišem, kazao je Ivanić nakon saslušanja.\nU okviru tog predmeta do sada su zbog referenduma o Danu Republike Srpske saslušani predsednik Republike Srpske Milorad Dodik, članovi Komisije za sprovođenje referenduma i šefovi poslaničkih klubova u Narodnoj skupštini Srpske.\nIvanić je izjavio danas da bi obnavljanje tužbe BiH protiv Srbije pred Sudom u Hagu bilo veoma loše po bilateralne odnose.\nOn je podsetio da je mandat agentu BiH pred tim sudom davno istekao i da bi za novu tužbu bila potrebna nova odluka Predsedništva.\nMoj stav je da je agentu BiH u tom procesu istekao mandat i da bi trebalo imati novu odluku o tome. Ja sam o tome prošle godine uputio pismo Sudu u Hagu, izjavio je Ivanić.\nTadić: Lideri prete jedni drugima zarad popularnosti\nBrnabić i visoka delegacija Srbije na svečanom defileu povodom Dana RS u Banjaluci\n24. januara 2017. u 19.37\nU zatvor /sa duzim trajanjem/ i Ivanica i njegovog shefa Doduka. Ne moze Srbija biti veciti taoc uskotrasiranim BiH pravoslavcima. Ko ne postuje svoju zemlju Bosnu kako ce sutra postovati Srbiju.


Consciousness Energy Path 111: Putin Srbiji nudi vojni savez sa Rusijom\nPutin Srbiji nudi vojni savez sa Rusijom\n3. Septembar 2012. 17:43\nPredsednik Rusije traži stvaranje ambijenta kako bi se Srbija strateški okrenula Rusiji. Rusima važno da Južni tok bude i vojno obezbeđen.\nPredsednik Rusije Vladimir Putin, koji će po svoj prilici doći u posetu Srbiji 11. decembra, kad počne izgradnja gasovoda Južni tok, ponudiće predsedniku Tomislavu Nikoliću stvaranje privrednog ambijenta u kojem će Srbija strateški biti okrenuta Rusiji, saznaje Kurir. Pored jačanja ekonomskih veza, Putin će tokom razgovora tražiti i okretanje Srbije ka CSTO – ruskom vojnom savezu.\n- Zbog izgradnje gasovoda Južni tok Putin očekuje da se Srbija strateški okrene Rusiji i upravo to će saopštiti Nikoliću tokom njihovog sastanka u decembru. Međutim, tema razgovora neće biti samo jačanje ekonomskih veza, već i mogućnost ulaska Srbije u ruski vojni savez. Prirodno je da Rusija želi i vojno da obezbedi prostor kojim prolazi Južni tok i da tu neće želeti da vidi vojnike NATO – kaže naš sagovornik.\nAnalitičar Dejan Vuk Stanković tvrdi da će Putinova poseta biti bazirana na jačanju ekonomske saradnje i većem učešću ruskih firmi na našem tržištu.\n- Postoji mogućnost da se razgovara i o strateškom okretanju Srbije ka Rusiji. Verujem da će biti reči i o većem učešću ruskih firmi na našem tržištu – kaže Stanković.\nNa pitanje da li nam samim tim ne gine i učešće u rukom vojnom savezu, on kaže:\n- Čak i ako bude razgovora o tome, to neće biti objavljeno na sva zvona.\nZoran Stoiljković, profesor na FPN, kaže da od ovog susreta možemo očekivati podršku koja će ojačati i strateški i ekonomski potencijal.\n- Rusi žele da imaju svoj strateški uticaj u ovom regionu, da ruski kapital bude prisutan. Kad je reč o pristupanju ruskom vojnom savezu, Srbija u saradnji sa NATO svakako neće ići dalje od programa Partnerstvo za mir – kaže on.\nPrema rečima ekonomiste Zorana Popova, kako Srbija neće ući u EU do 2020. godine, pametno je da se okrenemo Rusiji i s njima izgradimo ekonomsko partnerstvo.\n- Ruse mogu da interesuju ulaganja u gas i naftu, laku industriju – navodi Popov.\nPredsednik PKS Miloš Bugarin kaže da će početak izgradnje magistralnog gasovoda Južni tok kroz Srbiju doneti našoj zemlji energetsku stabilnost, da će uposliti domaću građevinsku operativu i industriju građevinskog materijala.


VULIN SE SASTAO SA ČEN BO: Razgovori o unapređenju saradnje u oblasti unutrašnjih poslova\n24. 08. 2021. u 11:54\nMINISTAR unutrašnjih poslova Republike Srbije Aleksandar Vulin i ambasadorka Narodne Republike Kine Čen Bo razgovarali su danas o unapređenju saradnje u oblasti unutrašnjih poslova.\nNa sastanku je istaknuto da Republiku Srbiju i Narodnu Republiku Kinu vezuje čelično prijateljstvo i uzajamno razumevanje i podrška u pitanjima od najviših strateških interesa.\nMinistar Vulin je iskazao saosećanje sa kineskim državljanima koji su u požaru u novobeogradskom bloku 70 izgubili imovinu i naglasio da su pripadnici Ministarstva unutrašnjih poslova učinili sve kako bi suzbili širenje požara.\nAmbasadorka Čen Bo je prenela izraze najdublje zahvalnosti na trudu i požrtvovanom radu vatrogasaca-spasilaca prilikom katastrofalnog požara koji je naneo velike gubitke svim vlasnicima i zakupcima prostora u ovom tržnom centru.\nKAPETAN DRAGAN POSVAĐAO VULINA I ŠORMAZA: Majice sa likom Zvezdana Jovanovića izazvale sukob poslanika SNS i Pokreta socijalista\n24. 08. 2021. u 09:23\nSPOJENA PRUGA IZMEĐU STARE PAZOVE I NOVOG SADA – Predsednik Vučić: Bolja nego u Švajcarskoj (FOTO)\n24. 08. 2021. u 11:25\nMinistar Vulin je još jednom poručio da su svi kineski državljani koji žele da posluju u Republici Srbiji dobrodošli i da se u našoj zemlji uvek mogu osećati bezbedno i sigurno.\nAleksandar Vulin Čen Bo ambasadorka Čen Bo Vulin


Bajden na vlast dolazi virtuelno | Restart Magazin\nNe planira se održavanje veoma posećene parade niz aveniju Pensilvanija u čast dolazećeg predsednika, a neće biti ni banketa niti manjih proslava kojima se najavljuju zvanice sa A liste na inauguraciji.\nUmesto toga, izabrani predsednik sarađuje sa organizatorima virtuelnog spektakla demokratske nacionalne konvencije održane u oktobru.\nOvakva inauguracija rezultat je aktuelne pandemije koronavirusa, budući da se Bajden opredelio za virtuelne događaje kako bi se sprečilo širenje koronavirusa.\nKako je rekao početkom meseca, ljudi žele da proslavljaju.\nBajden nije pokazao nameru da bude domaćin velikog skupa kasnije kada se pandemija u zemlji bar delimično obuzda, a dodao je da inauguraciju planira i tajna služba.\nBudući da se inauguracija smatra posebnim događajem za nacionalnu bezbednost ona će biti organizovana na bezbednosno najvišem mogućem nivou u saradnji sa FBI-om i drugim saveznim obaveštajnim agencijama.\nDok je izabrani predsednik nastavio da planira svoju inauguraciju, neki izveštaji kažu da je Tramp planirao da istovremeno održi svoj spektakl, potencijalno pokrećući “kampanju pre kampanje” za naredne izbore, 2024. godine.\n← Navaljni se vraća u Rusiju 17. januara\nŠok nakon Bregzita →


VUČIĆ: Otkrićemo ubice Ivanovića, već imamo saznanja - Nova Borba\nVUČIĆ: Otkrićemo ubice Ivanovića, već imamo saznanja\nZa državu Srbiju je ubistvo Olivera Ivanovića teroristički akt i u skladu sa tim ćemo se odnositi prema tome, rekao je predsednik Aleksandar Vučić.\nVučić je na konferenciji za novinare naveo da je na sednici Saveta za nacionalnu bezbednost dogovoreno da se uputi pismo organima Euleksa i Unmika sa zahtevom da državni organi Srbije učestvuju u istrazi.\n"Ako nisu u stanju, molimo ih da pozovu naše organe i prihvate našu pomoć. Jer, mi kažemo, mi ćemo da otkrijemo (ubice)", kaže Vučić.\n"I mislim da to može normalno da funkcioniše. Gotovo sam sigran da je ovo toliko krupno, da može da prođe neistraženo i bez pronalaženja jasnog krivca", porčuje Vučić.\n"A, kome bi odgovaralo? Mislim da je svakome sve jasno... i kome bi na Kosovu odgovaralo, kome u međunarodnoj zajednici, kome na Kosovu ne bi, a kome bi odgovaralo ili ne bi u Beogradu...", rekao je Vučić, odgovarajući na pitanje novinara da li ubistvo ima međunacionalni karakter ili ga je počinio neko sa srpskim imenom.\nVučić je odbacio spekulacije kojima se ubistvo Ivanovića nastoji da poveže sa političkim suprotstavljanjima Ivanovićevim stavovima od strane političkih predstavnika Srba na Kosovu i Metohiji.


Zaštita novinarskih izvora presudna je za slobodu štampe, kazala je portparolka Evropske komisije (EK) Ana Pisonero, navodeći da Evropska unija (EU) očekuje da će se odgovarajuća odredba novog zakona primjenjivati u skladu sa međunarodnim i evropskim standardima.\nOna je kazala da EU očekuje da će se odgovarajuća odredba novog zakona u Crnoj Gori primenjivati u skladu sa međunarodnim i evropskim standardima i sudskom praksom Evropskog suda za ljudska prava.\n“Važno je da pravni okvir Crne Gore pruža uslove koji doprinose efikasnom ostvarivanju slobode izražavanja, što je jedna od osnovnih vrijednosti EU i ključni element procesa pristupanja Crne Gore Uniji”, zaključila je Pisonero, prenosi agencija Mina.\nPodsjetimo, Društvo profesionalnih novinara Crne Gore i Media centar uputili su 22 amandmana na vladin Predlog zakona o medijima.\nJedna od osnovnih izmjena predloženog zakona za koju smo se zalagali jeste upravo zaštita novinarskih izvora.\nAmandmanima je, osim zaštite novinarskih izvora, predložena i obaveza organa javne vlasti da svim novinarima/medijima odgovore na upite u najkraćem roku, ukidanje prava države da finansira samoregulaciju, obavezno registrovanje svih medija ( i portala), utvrđivanje pravila komentarisanja na portalima kako bi se izbjegao govor mržnje i hitno uklanjanje istih.\nMeđutim, nijedan amandman nije prihvaćen.\nPredhodni Artikal CDM prekršio Etički kodeks objavljujući podatke o maloljetničkom prestupu\nSledeći Artikal Usvojeni zakoni o medijima i RTCG-u


#SvetSaSputnjikom: EP u fudbalu — čeka li nas novi napad terorista? (audio) - Sputnjik Srbija\n18:58 13 Maj 2021\n#SvetSaSputnjikom: EP u fudbalu — čeka li nas novi napad terorista? (audio)\n21:10 09.06.2016 (osveženo 11:35 27.07.2016) Preuzmite kraći link\nU Francuskoj u petak počinje Evropsko prvenstvo u fudbalu. Koliko je, nakon terorističkih napada u toj zemlji, francuski bezbednosni sistem ranjiv, i da li će u centru pažnje tokom takmičenja biti fudbal, ili strah od terorizma?\nNataša Raketić, novinarka prvog programa Radio Beograda, koja je nedavno boravila u Francuskoj i obišla neke od gradova i stadiona gde će se igrati utakmice, rekla je tokom gostovanja u emisiji „Svet sa Sputnjikom“ da se tamo osećala veoma bezbedno.\n„U Francuskoj se ovo prvenstvo s nestrpljenjem očekuje. Policajci na konjima i vojnici na ulicama Francuske ulivali su mi poverenje. Bilo je vidno da je bezbednost pojačana, od aerodroma, preko metroa i gradskih ulica, do obezbeđenja na stadionima“, kaže Raketićeva.\nFrancuz planirao napade na Jevreje i muslimane uoči EP\nPrema njenim rečima, život se u Francuskoj nakon terorističkih napada nastavlja, a utisak je da stanovništvo ima poverenja u državu i oseća se bezbedno. Kako kaže Nataša Raketić, Francuska namerava da se kandiduje za naredne Olimpijske igre, i sada, tokom evropskog fudbalskog šampionata, žele da pokažu da su sposobni da organizuju velika takmičenja.\nDa od eventualnih terorističkih napada ne strahuju ni fudbaleri ni građani Francuske smatra i Ivan Ćurković, nekadašnji golman Veleža i Partizana, reprezentativac Jugoslavije i kapiten francuskog Sent Etjena.\n„Fudbaleri su usredsređeni na igru — kada izađu na teren, misle samo na fudbal. Ne verujem da će razmišljati o bezbednosti u tim trenucima. Biće sjajnog fudbala, i ne plašim se da će neko baciti bombu na teren, jer su preduzete izuzetne mere bezbednosti“, kaže Ćurković.\nMilan Pašanski iz Foruma za međunarodnu bezbednost i terorizam podseća da teroristi postižu cilj onda kada zavlada nesigurnost, kada narod nema poverenja u državu i prestane da veruje da ona može da zaštiti svoje građane. Francuski sistem bezbednosti, međutim, kaže Pašanski, u prošlosti nije uspeo da se adekvatno uhvati ukoštac sa domaćim teroristima.\n„Preventiva je mera vrednosti bezbednosnog sistema. Mislim da su Francuzi sada konačno u tome uspeli, poučeni iskustvom napada koje su pretrpeli. Ipak, problematično je na tolikom prostoru obezbediti da sve prođe na najbolji način. ’Rolan Garos‘ je bio neka vrsta generalne probe, ali njega je relativno lako osigurati. Fudbal će se sada igrati u deset gradova u Francuskoj, a to uopšte nije lako obezbediti“, ocenjuje Pašanski.\nNelagoda zbog mogućih pretnji po bezbednost porasla je u utorak, kada je Velika Britanija upozorila svoje građane da postoji „ozbiljna pretnja od terorizma“ tokom prvenstva, koje će trajati mesec dana. Nemački igrač odbrane Žerom Boateng javno je saopštio da je zabranio svojoj porodici da gleda utakmice uživo, jer je zabrinut za njihovu bezbednost. Prvu utakmica prvenstva reprezentacija Francuske igra s Rumunijom, na „Stad de Frans“ u Parizu.\nInače, u podnožju Ajfelove kule u četvrtak uveče će se održati veliki koncert pod otvorenim nebom, što će biti prvi veliki bezbednosni izazov za francuske vlasti uoči početka Evropskog prvenstva. Poznati di-džej Dejvid Geta nastupiće na prostoru u srcu francuske prestonice, koji može da primi 90.000 ljudi.\nEvropsko prvenstvo u fudbalu, napadi, strah, fudbal, terorizam, Srbija


NSinfo: Preko 100 profesionalnih upravnika u NS - Moraju biti dostupni stanarima 24 časa dnevno\nPreko 100 profesionalnih upravnika u NS - Moraju biti dostupni stanarima 24 časa dnevno\nVlasnici stanova u stambenim zajednicama, zgradama u Srbiji\nmogu da se odluče da brigu o zgradi vodi profesionalni upravnik ili predsednik skupštine stanara, odnosno komšija.\nIspit za sticanje licence profesionalnog upravnika podrazumeva znanje iz četiri oblasti – pravni okvir u vezi s korišćenjem, upravljanjem i održavanjem zgrada, administrativni i finansijski aspekti upravljanja, karakteristike zgrade, održavanje i bezbedonosne procedure, kao i komunikacija, prenosi sajt „Kamatica”.\nProfesionalni upravnici imaju obavezu da vode brigu o zgradi, osvetljenju u ulazima i hodnicima, čistoći u zgradi, protivpožarnoj zaštiti... Podrazumeva se da su dostupni 24 časa dnevno i da u najkraćem mogućem roku reše hitne intervencije. Pred njima je i veliki posao jer se u mnoge zgrade decenijama nije ništa ulagalo.\nU Privrednoj komori Srbije ukazuju na to da su obaveze profesionalnih upravnika striktno definisane zakonom. To zapravo znači da su gotovo sve njihove obaveze domaćinska briga o zgradi, njenom izgledu i finansijama. Profesionalni upravnici predlažu program održavanja zgrade i zemljišta u okolini, njima se prijavljuju kvarovi i drugi problemi – nepoštovanje kućnog reda, buka, iznenadni kvarovi, prokišnjavanja... Na osnovu prijava stanara, upravnici zgrada obaveštavaju nadležne koji su specijalizovani za rešavanje tih problema, a najkasnije u roku od 48 sati od trenutka prijave.\nizvor: Kamatica, dnevnik.rs, agencije, foto: NSinfo


Home / Humanost / Humanitarna akcija pirotskih školaraca, pomažu svojoj sugrađanki\nU nedelju, 16. decembra, u dvorištu Pazarske crkve u Pirotu, u 9 sati, odmah nakon liturgije, realizovaće se humanitarna akcija za jednu našu malu sugrađanku. Akcija se ogleda u tome što ćete moći da kupite jastuke koje su napravili učenici OŠ ,,8. septembar” sa svojim roditeljima, bakama, dekama i učiteljicama.\nSav prihod prikuljen od prodaje jastuka biće uplaćen ovoj devojčici. Početna cena jastuka biće simbolična – 200 dinara, saopštavaju iz ove škole.\n-Naravno, ako imate čarobne ruke i umete da šijete, vezete, pletete i ukoliko ste u mogućnosti\nda i sami napravite jastuk od materijala koji već imate kod kuće, donesite jastuk u crkvu na dan prodaje ili u školu do petka, i tako dajte svoj doprinos. Mali, veliki, Novogodišnji, za stolicu, za krevet, sa dugmićima, sličicama, u obliku srca, kruga ili četvrtasti-kažu u ovoj pirotskoj školi.\nKo ima druga ima sve - humanitarna akcija pirotskih osnovaca\nUspešna humanitarna akcija "Zumbaj za život" u hali Kej\nPovezanohumanostistaknutoOŠ 8. septembarpirot\n← Previous Story Malog Mateu marta čeka deveta operacija po redu – porodici potrebna pomoć\nNext Story → Mališanima iz seoskih škola pirotske Dobre vile darivale poklone


Govoreći o razlozima osnivanja "Zadužbine Milana Mladenovića", članovi Upravnog odbora Zoran Kostić Cane, Milivoje Petrović - Miško Plavi i advokat Nenad Milovanović objasnili su da je Zadužbina osnovana prema nalogu koji je u svom testamentu ostavila Milanova majka, Danica Mladenović. Zadužbina je osnovana sa namerom da se autorska i lična zaostavština Milana Mladenovića sačuva kao celina i da se nameni za kulturne i humanitarne svrhe. Ciljevi Zadužbine su, između ostalog, da čuva uspomenu na Milana Mladenovića, brine se o objavljivanju njegovih dela i podstiče umetničko stvaralaštvo dodeljujući regionalnu nagradu koja nosi njegovo ime.\nNagrada Milan Mladenović dodeljivaće se svake godine na dan Milanovog rođenja, (21. septembra), za muzičko delo od izuzetne umetničke vrednosti. Nagrada se sastoji od povelje i novčanog iznosa od 2000 EUR.\nNa konferenciji za medije je takođe najavljeno da će do kraja godine Zadužbina objaviti i re-izdanje albuma "Angel’s Breath" (1994) koji je Milan snimio sa Mitrom Subotićem Subom u Brazilu, kao i re-izdanje kompilacije "Kao da je bilo nekad" (2002.) na kome su poznati muzičari interpretirali pesme EKV.\nPromocija nagrade Milana Mladenovića\n12. 04. 2019., Beograd


Moguća saradnja “Alumine” i “Aluminija”\n20.03.2014. / 19:11\nZVORNIK, Članovi uprava zvorničke “Alumine” i mostarskog “Aluminija” najavili su danas mogućnost uspostavljanja saradnje, tako da bi glinica iz zvorničke “Alumine” uskoro mogla da krene prema mostarskom “Aluminiju”, saopštila je Služba “Alumine” za odnose s javnošću.\nPredsjednik Upravnog odbora “Alumine” Mile Matić rekao je da je za zvorničku fabriku svaki novi kupac značajan. “Zainteresovani smo da obezbijedimo oko trećinu potreba mostarske fabrike. Riječ je o količinama od 50.000 do 100.000 tona glinice na godišnjem nivou. Predložili smo uslove pod kojima bi smo mogli sarađivati i očekujemo da na sljedećem sastanku postignemo dogovor o poslovnoj saradnji”, rekao je Matić.\nOn je naveo da se u maju očekuje povećanje proizvodnog kapaciteta “Alumine”, uvođenjem u rad još jednog kotla na ugalj.\nPredsjednik uprave mostarskog “Aluminija” Željko Kordić rekao je da je cilj današnje posjete delegacije ovog kolektiva zvorničkoj Fabrici glinice da se između ova dva značajna privredna subjekta za ekonomiju Republike Srpske i Federacije BiH pokuša razviti poslovna saradnja od koje će imati koristi obje kompanije.\n“Kompanija `Alumina` u Zvorniku je poznati proizvođač glinice, koja je bitan faktor u proizvodnji aluminijuma u Mostaru. Potrebe `Aluminija` su od 200.000 do 250.000 tona glinice godišnje”, naveo je Kordić, dodajući da je namjera uprave ovog društva da se saradnja, koje do sada nije bilo, razvije i proširi na zadovoljstvo i “Alumine” i “Aluminija”.\nKordić je ocijenio i da se ljudi iz privrede moraju više angažovati na saradnji domaćih kompanija, napominjući da “Aluminij” ima dugogodišnje uspješne poslovne odnose sa Firmom “Alpro” iz Vlasenice.\n“Ubuduće se moramo bazirati na domaću privredu i razvijati saradnju među domaćim privrednim subjektima, kako bi stvorili uslove za otvaranje što više novih radnih mjesta, koja su u današnje krizno doba i vrijeme recesije više nego bitna za svaku zajednicu”, naglasio je Kordić.\nKomentarišući izuzetno nepovoljne trendove kojima je izložena aluminijumska industrija u svijetu, zbog činjenice da je danas cijena tona ovog metala na Londonskoj berzi 1.672 dolara, Kordić je naveo da kretanje cijena aluminijuma na svjetskoj berzi ima višestruki uticaj na poslovanje mostarske fabrike.\n“Neka su predviđanja da bi u trećem i četvrtom kvartalu ove godine, cijena tone aluminijuma trebalo da bude na oko 2.000 dolara, pa čak i više od te cijene, što je ohrabrujući podatak”, napomenuo je predsjednik uprave “Aluminija” iz Mostara.\nU saopštenju se navodi da konkretizaciju poslovne saradnje “Alumine” i “Aluminija” treba očekivati na narednom sastanku predstavnika ovih kompanija, početkom aprila. Srna


"Hrane ćemo imati dovoljno, ali mora mnogo toga da se uradi da bi to bilo tako“\n“Hrane ćemo imati dovoljno, ali mora mnogo toga da se uradi da bi to bilo tako“\nPredsednik Srbije Aleksandar Vučić izjavio je da će Srbija imati dovoljno hrane za svoje stanovništvo, ali i da će obezbeđivanje energenata biti veći problem.\n“Hrane ćemo imati dovoljno, ali mora mnogo toga da se uradi da bi to bilo tako“, kazao je on novinarima iz Srbije u Grčkoj pošto je prisustvovao svečanom početku izgradnje terminala za tečni prirodni gas (LNG) u lučkom gradu Aleksandrupolisu.\n“Mi je nemamo više, a i cena uree je zato porasla. Zato sam razgovarao juče sa iranskim predsednikom o tome kako bi se sklopio ugovor o barter aranžmanu koji bi podrazumevao da Iran Srbiji isporučuje đubrivo urea, a Srbija toj zemlji isporučuje pšenicu ili kukuruz”, kazao je on.\nBrašno Hleb Pixabay\nNa taj način, kako je objasnio, bilo bi dovoljno đubriva i za sve druge ratarske kulture.\nPo Vučićevim rečima, pored hrane ključni problem u svetu i Srbiji je obezbeđivanje energeneta, ali problem predstavlja i inflacija i nemogućnost izlaska na finansijska tržišta.\n“Ko će sada da izlazi na tržište obveznica, kako da radite ne nova zaduženja, nego zamenske kredite. Nemoguće, jer keš postaje resurs. Dobro je zato što Srbija nema visoku stopu javnog duga u odnosu na BDP, a na današnji dan je to 58,1 odsto”, rekao je on.\nVučić tvrdi: Najteža zima od 1950.\nGovoreći o problem snabdevanja energentima, Vučić je naveo da je pred Evropom i Srbijom “najteža zima od 1950. godine”.\nPodsetio je da Srbiji predstoje pregovori s Rusijom o novim isporukama gasa, jer će 99 odsto gasa i dalje, bar u nerednih nekoliko godina, dobijati iz te zemlje.\nVučić je dodao da se već intenzivno raspituje kod predstavnika EU šta donosi šesti paket sankcija Rusiji, odnosno da li se to odnosi i na treće zemlje i šta će biti sa isporukama nafte preko naftovoda.\nUkazao je da još godini ipo neće biti moguće da se povlači konvertovani zemni gas iz tečnog gasa iz LNG terminala u Aleksandrupolisu.\n“Za to vreme i Srbija i Bugarska moraju da se završe interkonektor, ali Srbija mora da gradi i interkonektor ka Severnoj Makedoniji, ukoliko toj zemlju puste deo gasa iz gasovoda TAP”, kazao je Aleksandar Vučić.\nOn je istakao da će “dati sve od sebe” da obezbedi potrebne energente za građane i privredu, ali da to ne može da garantuje.\nNa pitanje novinara da li Srbija ima rešenje ukoliko EU uvede embargo na naftu iz Rusije, koji bi ugrozio NIS i dotok nafte, Vučić je naveo da će se naći rešenje, “jer država mora da ima naftu”, ali nije govorio o detaljima.\naleksandar vučić/gorivo/hrana/nedostatak energenata/predsednik srbije/Srbija\nPutin naredio: Ekonomske KONTRA MERE protiv “neprijateljskih zemalja”


Fudbaleri Konah Kej Nomadsa\nNavijači ovog kluba toliko su bili ubeđeni u prolaz njihovih ljubimaca da je većina već rezervisala avionske karte i smeštaj u Beogradu. Velšanima je za prolaz protiv Kilmarnoka davana minimalna šansa, ali su oni ipak napravili prvorazrednu senzaciju. To bi ekipi Partizana trebalo da bude jasna poruka da ne smeju da potcene narednog rivala.\nTrener Konaha Endi Morison pohvalio je svoju ekipu nakon senzacije koju su priredili, ali podsetio da nekoliko njegovih igrača nisu profesionalci, te da nemaju mnogo vremena za slavlje, pošto moraju da ispunjavaju svoje radne obaveze.\nJedan od njih je desni bek Džon Dizni (27), koji je direktor prodaje u firmi koja se bavi reziklažom mobilnih telefona.\nKapiten Džordž Horan (37), takođe nije imao vremena za proslavu uspeha, pošto je morao ujutru da ustane i otputuje do 13 kilometara udaljenog Čestera, gde radi kao električar.\nNejtan Vuld (30), napadač koji je koktel majstor u obližnjem baru.\nCentarfor Konaha, Majkl Vajld (35), za razliku od pomenute trojce živi od fudbala, jer radi kao trener u akademiji Tranmer Roversa. Vajld je rekao da se on i njegovi saigrači nisu osvrtali na natpise u novinama uoči meča protiv Kilmarnoka, gde su ih svi već otpisali i unapred videli dvomeč protiv Partizana.\n- Čak smo i u njihovim novinama videli da su nas nekako zaobišli i da već gledaju u Partizan. Potpuno nepoštovanje s obzirom da je trebalo da odigraju protiv nas. Nije nam to smetalo, očekivali smo. Ali pre no što bi ljudi počeli da iznose svoje mišljenja možda bi mogli da pogledaju šta smo to mi u Konahsu uradili za protekle tri godine i koliko je velška Premijer liga napredovala za poslednjih deset - rekao je Vajld.\nPrvi meč 2. kola kvalifikacija za Ligu Evrope između Partizana i Konah Kej Nomadsa igra se narednog četvrtka u Velsu od 19.30.


Korona virus: U Srbiji preminulo još 29 ljudi, Evropa se zaključava pred naletom novog talasa Kovida-19 - Ozonpress :: internet portal\nNova ograničenja u Francuskoj neće biti toliko oštra kao pre nekoliko nedelja\nFrancuska i Poljska su uvele nove mere ograničenja usled rasta broja novih slučajeva zaraze virusom korona, dok se u Srbiji, i pored višednevnog zatvaranja i masovne vakcinacije, epidemiološka situacija pogoršava.\nBroj novih slučajeva zaraženih raste i u Nemačkoj, te je kancelarka Angela Merkel najavila je da će država zbog trećeg talasa morati verovatno da vrati neke od strožih mera, kao što su to uradile Poljska i Francuska.\nU Francuskoj će oko 21 milion ljudi biti pogođeno novim merama karantina u trajanju od mesec dana, zbog straha od trećeg talasa virusa\nPremijer Velike Britanije Boris Džonson primio je prvu dozu vakcine Astrazeneka, kako bi uverio javnost da je „bezbedna i delotvorna“.\nSaopštenje nadležne agencije u EU da je vakcina Astrazeneka „bezbedna i delotvorna“ je veoma umirujuće, kaže šef tima koji je radio na razvijanju vakcine.\nU programu radija BBC 4 rekao da regulatori za lekove i vakcine u Velikoj Britaniji i EU dobijaju izveštaje „o svemu što se događa s ljudima pošto dobiju vakcinu“.\nJovanka Savic 20/03/2021 u 13:23 Odgovorite\nMi smo trebali da se zakljucamo pre pocetka skijanja i gondola,znaci jos u novembru.Sad bezim i od ovih vakcinisanih.Ja priznajem da sam kao obican gradjanini zbunjena svim ovim informacijama,pa cak i o vakcini.Pridrzavam se mera kao od pocetka korone.Maska,distanca i jacam svoj imunitet pijuci reishi kapsule,vitamine,jedem beli luk i sa muzem popijem po domacu pre rucka.


Društvo novinara BiH osuđuje napade gradonačelnika Kasumovića na novinare – mojusk.ba\nUpravni odbor Društva novinara Bosne i Hercegovine najoštrije osuđuje napade gradonačelnika Zenice Fuada Kasumovića na novinara BHT1 Haruna Bošnjaka i novinara i urednika portala Zenicablog Adnana Džonlića.\nUpravni odbor Društva novinara BiH poziva Ministarstvo unutrašnjih poslova Zeničko-dobojskog kantona da ovaj slučaj prijetnji i ataka na novinare ispita i adekvatno sankcioniše.\nKonstantnim napadima Kasumovića na novinare, potvrdile su se sumnje UOr Društva novinara BiH da “vuk dlaku mijenja ali ćud nikako”.\n– Iako se izlaskom iz pozicije te osvajanjem gradonačelničkog mjesta kao neovisni kandidat hvalio kako će za razliku od prethodnika uvesti neke druge metode u komunikaciji sa medijima i građanima, Kasumović je praktično nastavio živjeti neka “olovna vremena” u kojima bi mu i mediji i građani, umjesto on njima, bili sluge i podanici. Ovakvo ponašanje Fuada Kasumovića najdirektnija je prijetnja, ne samo slobodi medija, nego i životima kolega novinara – saopćeno je iz Društva novinara BiH.


Lazović i Lajčak: Državni odnosi kvalitetni, unaprijediti ekonomsku saradnju\nDatum objave: 16.10.2013 15:11 | Autor: Biro za odnose s javnošću\nVideo: Susret potpredsjednika Lazovića sa slovačkim potpredsjednikom Vlade i ministrom vanjskih i evropskih poslova Miroslavom Lajčakom\nVideo: Izjava potpredsjednika Vlade i ministra vanjskih i evropskih poslova Slovačke Miroslava Lajčaka nakon susreta sa potpredsjednikom Vlade Vujicom Lazovićem\nPotpredsjednik Vlade Vujica Lazović sastao se u srijedu, drugog dana posjete Slovačkoj, sa potpredsjednikom Vlade Slovačke Republike Miroslavom Lajčakom. U razgovoru dva vicepremijera pohvaljen je kvalitet međudržavnih odnosa i kontinuitet političkih kontakata i iskazana puna podrška Slovačke reformama Crne Gore na implementaciji evropskih i evroatlanskih vrijednosti.\nPotpredsjednici Lazović i Lajčak saglasili su se da Crna Gora i Slovačka imaju otvorene, prijateljske odnose i svoj dijalog orijentišu na oblasti značajne za evropsku i evroatlansku perspektivu Crne Gore, uz ocjenu da osim inteziviranja reformskih aktivnosti, treba poraditi i na unapređenju ekonomske saradnje.\nVideo: Potpredsjednik Lazović na konferenciji “10 godina slovačkog programa razvojne pomoći - Vizija uspostavljanja saradnje za drugačiji svijet”\nPotpredsjednik Lazović učestvovao je danas i na koferenciji od nazivom „Deset godina slovačkog programa razvojne pomoći, Vizija uspostavljanja saradnje za drugačiji svijet”, čiji je domaćin bio potpredsjednik Vlade i ministar vanjskih i evropskih poslova Slovačke Republike Miroslav Lajčak.\nPotpredsjednici Lazović i Lajčak govorili su u uvodnom panelu „Slovačka i Zapadni Balkan: Razmjena tranzicionih iskustava”. Potpredsjednik Lazović je naglasio značaj Slovačke kao partnera u procesu pristupanja EU i NATO i osvrnuo se na perspektive daljih odnosa kroz razvojnu saradnju.\nNa temelju izlaganja panelista i diskusije predstavnika nevladinih organizacija, akademskog, privatnog sektora i medija, definisane su smjernice o budućoj orijentaciji slovačkog programa razvojne podrške i saradnje sa zemljama Zapadnog Balkana.\nPotpredsjednik Vlade Crne Gore Vujica Lazović sastao se na marginama konferencije sa evropskim komesarom za razvoj Andrisom Piebalgsom.\nVideo: Izjava evropskog komesara za razvoj Andrisa Piebalgsa\nGovor potpredsjednika Vlade Vujice Lazovića na panelu “Slovačka i Zapadni Balkan: razmjena tranzicionih iskustava” možete preuzeti ovdje.


► Novozelanđani odali poštu žrtvama masakra u Krajstčerču\nŠirom zemlje danas je objavljen poziv na molitvu, posle koje su građani ubijenima odali poštu sa dva minuta ćutanja.\nHiljade ljudi, među kojima i premijerka Džasinda Ardern održali su minut ćutanja u parku ispred džamije Al Nur, prve u koju je napadač upao 15. marta. Masakr koji je počinilac snimao i direktno prenosio preko Fejsbuka izazvao je talas šoka u zemlje poznatoj po toleranciji, niskoj stopi kriminala i tradiciji prihvatanja.\nPoslednih nedelju dana Novozelanđani su se mobilisali u velikom broju na bdenjima i raznim komemoracijama i izrazima solidarnost sa svojim susedima muslimanima.\nU 1330 po lokalnom vremenu mujezin je uputio poziv na molitvu koji su slušale hiljade ljudi okupljenih u parku Hagli kod džamije Al Nur. Molitvu su prenosile televizije, radio stanice i brojni internet sajtovi. Zatim su održana dva minuta ćutanja na skupovima, između ostalog u ekonomskom centru Ouklendu, i administrativno centru Velingtonu.\nImam džamije al Nur Gama Fouda koji je vodio molitvu, osudio je mržnju i istakao masovne izraze solidarnosti širom Novog Zelanda.\n"Gledam i vidim ljubav i saosećanje u očima hiljada novozelandskih sunarodnika i ljudi širom sveta. Taj terorista je želeo da podeli našu naciju u ime zle ideologije.. ali so mi, naprotiv, pokazali da je Novi Zeland nedeljiv", rekao je on.\nAustralijanac, 28-ogodišnji beli suprematista ubio je 50 ljudi starih od tri do 77 godina i ranio desetine drugih u tom masakru.\nMuslimanske zemlje su danas pozvale međunarodnu zajednicu da preduzme konkretne, iscrpne i sistematske mere da suzbije pošast islamofobije. Predstavnici zemalja članica Organizacije islamske saradnje su takođe pozvali zemlje u kojima žive muslimanske zajednice da se uzdrže od "svake politike, izjave ili delovanja" kojim se islam povezuje terorizmom i ekstremizmom.\nTurski predsednik Redžep Tajip Erdogan je apelovao da borba protiv islamofobije bude vođena isto kao što je vođena i protiv antisemitizma posle holokausta.\nislamska zajednica /


Antonela Riha: Odbacivanje prijave protiv medija dokaz da u Srbiji nema pravne države\nBeta 11. avgusta 2017. 18:30\nNovinarka i jedna od potpisnica krivičnih prijava protiv Informera, Pinka i drugih medija Antonela Riha izjavila je danas da odbacivanje tih prijava u Višem javnom tužilaštvu u Beogradu pokazuje da u Srbiji „ne postoji pravna država“.\n„Da smo zaista zaverenici koji ruše državu sa namerom ‘ubijanja (predsednika Srbije Aleksandra) Vučića’, kako su pisali Informer i ostali, odavno bismo bili u zatvoru. Pošto nismo i pošto su sve to izmišljotine (Dragana) Vučićevića, (Željka) Mitrovića i ostalih, oni bi morali da budu kažnjeni“, rekla je Riha za portal Autonomija.\nRiha je kazala da je odbacivanje prijava shvatila kao jasnu poruku „da su potpisnici obeleženi kao neprijatelji kojima se neće baviti zakoni države već ‘zakoni’ stranke na vlasti“.\nKomentarišući saopštenja koja su tim povodom razmenili Pokret slobodnih gradjana i Srpska napredna stranka, Antonela Riha je navela da je u odgovoru SNS-a na kritiku odbacivanja prijave vidljiv „razum pomračen mržnjom, bahatošću i uverenjem u apsolutnu moć“.\nKrivične prijave je podnela grupa, novinara, aktivista i umetnika zbog toga što su „bez ikakvih dokaza proglašeni za zaverenike, nasilnike, strane plaćenike i atentatore“.\nOni su u prijavi naveli da su tekstovima i emisijama objavljenim u dnevnom listu Informer, na TV Pink i na portalima Pravda i Zavetnici, bez ikakvih dokaza dovedeni u vezu sa „stranim agenturama“, pokušajem stvaranja „haosa“ u zemlji, „sprovodjenjem nasilja“, „subverzivnim delatnostima“, pa čak i u vezu sa „rušenjem“ i „ubijanjem“ predsednika Vlade.\nViše javno tužilaštvo u Beogradu odbacilo je ove krivične prijave, a u obaveštenju koje je potpisao zamenik javnog tužioca Aleksandar Momčilović navodi se da je krivična prijava odbačena zato što „nema osnovane sumnje da su prijavljena lica izvršila navedena krivična dela niti pak neko drugo krivično delo za koje se goni po službenoj dužnosti, već se eventualno radi o krivičnom delu uvreda“.\nOštećeni su uputili Apelacionom javnom tužilaštvu prigovor na ovu odluku. Potpisnici krivične prijave su bivši predsednik Nezavisnog udruženja novinara Srbije Vukašin Obradović, direktor Slavko Ćuruvija fondacije Ilir Gaši, novinarke Antonela Riha i Tamara Skrozza, kao i glumci Sergej i Branislav Trifunović.\nUhapšen zbog sumnje da je silovao svoju gošću\nUhapšeno sedam policajaca, osumnjičeni zbog primanja mita\nOdbrana optuženih traži izuzeće postupajućeg tužioca\nOsumnjičenom za ubistvo majke iz Boleča određen pritvor\nVikend na Gradini: Otkriveno 130.000 neprijavljenih evra\nHitna pomoć: Gradjani se žale na probleme sa pritiskom\nN. Sad: Počelo plenarno zasedanje Skupštine evropskih…


Zajednička ekonomija: Kako pomoći malim i srednjim preduzećima\nJedan od prethodnih sastanaka CEFTA-e\nIako je Centralnoevropskim ugovorom o slobodnoj trgovini (CEFTA) ukinuto dosta trgovinskih barijera u regionu, uvedene su neke nove, poput duplih akciza ili propisa kojih nema u evropskoj regulativi. S druge strane, sertifikati o izvrsnosti malih i srednjih preduzeća, primjer su doprinosa jedinstvenom tržišu u devet zemalja regiona. O tome smo razgovarali sa nekima od učesnika regionalne konferencije o razvoju zajedničke ekonomije, održanoj u Budvi.\nSve članice CEFTA-e su tokom protekle decenije, od kada se primjenjuje taj Sporazum o slobodnoj trgovini, povećale međusobni izvoz za prosječno 75 odsto. Njihov izvoz u EU je veći čak za 3,5 puta. Međutim, barijera u trgovini između država regiona i daje ima, potvrđuje potpredsjednica Privredne komore Crne Gore Ljiljana Filipović.\n“Često nam privrednici kažu da pojedina roba, koju su nekada plasirali na nama najbližem tržištu, u zemljama regiona, sada ima barijere. Istovremeno, tih barijera nema da bi ih prodali na evropskom tržištu.”\nKao primjer trgovinskih barijera Filipović navodi propise koji ne postoje u EU, ali postoje u državama regiona, te problem sa kojima su se nedavno suočili crnogorski izvoznici vina i piva u Albaniju.\n“Oni imaju dvostruke akcize. Za onu količinu robe kakve su naše Trebjesa i Plantaže, imaju duplo veće akcize što našu robu čini nekonkurentnom. Takođe, u našim zemljama regiona se traži poseban sadržaj proteina u brašnu ili stočnoj hrani, što se ne traži u EU. Barijera je takođe tražiti za svaku isporuku sertifikat o kvalitetu. Međutim, ako se neka roba prodaje na hrvatskom, srpskom ili tržištu BiH, kakvo bi to ograničenje trebalo biti da se traži dodatni sertifikat o kvalitetu za Kosovo ili Makedoniju? To je direktna barijera saradnji, odnosno trgovini.”\nPrivrednici koji su u Budvi razgovarali o razvoju zajedničke ekonomije slažu se da su osnov njegovog razvoja mala i srednja preduzeća. Od oko 20 miliona kompanija u Evropskoj uniji, 99 odsto su mala i srednja preduzeća sa preko 80 miliona radnih mesta - dvije trećine ukupnog broja u privatnom sektoru. Da bi se podstakao njihov razvoj i na prostoru Jugoistoka Evrope, jedan od primjera je internet sertifikat koji je prije pet godina inicirala Privredna komora Slovenije, a danas se izdaje u devet zemalja regije. Svi nosioci ovog sertifikata ostvaruje više od 6,8 milijardi eura prihoda, u prosjeku tri miliona po preduzeću. Što su problemi takvih hrvatskih preduzeća u trgovini sa susjedima, pitamo Luciju Maričić iz Adriatic Croatie.\n“Svi imamo jednake poteškoće vezano za naplatu, iako svi pokušavamo da to radimo avansno. Mi se u ovom dijelu Balkana više prilagođavamo jedni drugima, ima odgoda plaćanja, znači više se znamo prilagoditi tržištu nego zapadne zemlje.”\nEU želi da zemlje Zapadnog Balkana postanu jedinstveno tržište, bez trgovinskih prepreka, nakon čega se ono može integrisati sa tržištem Evropske unije. To je nedavno poručio i evropski komesar za proširenje Johannes Hahn tokom boravka u BiH. No, ne funkcioniše sve besprekorno ni na evropskom tržištu, kaže za Radio Slobodna Evropa Mojca Osojnik iz Privredne komore Slovenije, koja je zadužena za praćenje trgovinskih veza sa Italijom i Francuskom.\n“U poslednje vrijeme naše firme imaju velike poteškoće u trgovini sa te dvije države jer su one uveli, ne mogu reći baš trgovinske prepreke, ali promijenili su dokumentaciju koju traže od preduzeća. To nam zaista pravi dosta problema, pa u zadnje vrijeme, tako da mogu reći da to jedinstveno tržište i protok usluga ne funkcioniše u ovom slučaju tako dobro kao ranije.”\nSličnih problema, međutim, slovenačka preduzeća nemaju kada je riječ o trgovinskoj razmjeni sa državama regiona.\n“Naša preduzeća imaju već uhodanu saradnju sa privredom regiona, kao da im je to još uvijek domaće tržište.”\nZajednička ekonomija regiona biće jedna od tema i zasijedanja Evropskog parlamenta ovog juna na Malti.


Magla i vlažni kolovozi - Glas Podrinja\n(17. januar 2020.)\nU Srbiji su danas otežani uslovi za vožnju zbog magle koja smanjuje vidljivost i vlažnih kolovoza koji na pojedinim delovima zbog nižih temperatura mogu biti i zaledjeni, saopštio je Auto-moto savez Srbije (AMSS).\nVidljivost je manja od 100 metara na pojedinim deonicama u Sremu, Banatu, Mačvi, na području Beograda i u Braničevskom okrugu, a tokom dana je moguća i u zapadnim i jugoistočnim krajevima Srbije.\nPutevi koji vode ka zimskim turističkim centrima su prohodni, ali na pojedinim deonicama ima zaostalog snega na kolovozu zbog čega je zimska oprema obavezna. Na pojedinim deonicama vožnja može biti bezbednija sa lancima.\nPrema najnovijim informacijama, na putničkim terminalima srpskih graničnih prelaza nema zadržavanja, dok na ulazu i izlazu iz Madjarske i Hrvatske često dolazi do formiranja dužih kolona vozila, a zadržavanja mogu biti višesatna.\nKamioni na izlazu iz zemlje čekaju šest sati na prelazu Batrovci i dva sata na prelazu Gradina, dok na ostalim srpskim graničnim prelazima nema zadržavanja teretnih vozila.


Obuka u Vršcu: Kineski piloti stižu u Srbiju? - Sputnjik Srbija\nObuka u Vršcu: Kineski piloti stižu u Srbiju?\n13:17 16.11.2018 Preuzmite kraći link\nKina je zainteresovana za obuku pilota u Vazduhoplovnoj akademiji u Vršcu, izjavio je ambasador Kine Li Mančang tokom posete SMATSA u Vršcu.\n„Kina je ogromno tržište i kada je reč o pilotima mi ćemo poslati izveštaj u Kinu da vidimo kako ćemo pokrenuti ovu saradnju. Mislim da postoji veliki prostor i veliko interesovanje za saradnju“, rekao je Li, koji je obišao Vazduhoplovnu akademiju u Vršcu zajedno sa direktorom Kontrole letenja Srbije i Crne Gore (SMATS) Predragom Jovanovićem.\nAmbasador kaže da bi ta saradnja mogla da se odvija na dva nivoa, preko kineske civilne avio-kompanije, koja ima veliku potrebu za pilotima, i kineske akademije za pilote.\nLi je nakon sastanka sa Jovanovićem isprobao i najsavremeniji simulator letenja, koji se koristi u završnoj fazi obuke, a zatim se sa pilotom provozao avionom „Cesna“.\nJovanović je rekao da je kineskom ambasadoru predstavio kapacitete Vazduhoplovne akademije u Vršcu i mogućnosti za obuku kineskih pilota.\n„Ovo je jedinstven kompleks u ovom delu Evropu, gde su na 350 hektara smešteni sopstveni aerodrom, sa jednom betonskom i dve travnate piste, servis za održavanje vazduhoplova, škola za pilote i kontrola letenja. To je jedan zaokružen proces koji možemo da ponudimo“, naveo je Jovanović.\nOn je podsetio da će prema prognozama u svetu u narednih 20 godina nedostajati gotovo 800.000 pilota i da će se najviše njih tražiti u regionu Azija–Pacifik, a najviše u Kini.\n„Mislim da kineskim partnerima možemo da ponudimo kvalitetnu obuku uz prihvatljivu cenu. Kineski studenti bi učili ovde u jednom prijateljskom okruženju, pošto su građani Kine ovde uvek dobrodošli“, poručio je direktor SMATS-a.\nKina, piloti, Srbija


Odštampajte životnu priču svoje porodice - Canon Montenegro\nOživite priču svoje porodice pomoću štampe\nŠtampanje fotografija dragocenih porodičnih uspomena može da vam pomogne da ih bolje upamtite – ali, zašto tu stati? Idite još dalje pomoću pet naših kreativnih saveta!\nU današnje vreme, snimanje porodičnih fotografija je skoro previše jednostavno. Smartfoni i drugi uređaji su naši stalni pratioci koji snimaju svaku sekundu dok naša deca žive svojim svakodnevnim životom. Međutim, te slike ubrzo bivaju zakopane u dubinama digitalne memorije na telefonu i retko ih ponovo vidimo. Ipak, još uvek postoje načini da čuvate dragocene uspomene na dohvat ruke.\nLeti je zaposlena majka četvoro dece uzrasta od jedne do osam godina. Premda je posvećeni Instagram influenser, oduvek je bila veliki ljubitelj odštampanih fotografija. „Nekada smo nosili rolne filma u profesionalne fotografske radnje i nestrpljivo čekali na otiske. Toga više nema otkad je sve smešteno u informatičkom oblaku ili na telefonu – fotografije su tu, ali ih nikada ne vidimo.“\nOpremljeni štampačima Canon SELPHY Square QX10 i Canon SELPHY CP1300 te fotoaparatom Canon EOS 250D, Leti, njen suprug Zek i njihova deca pronašli su beskonačno mnogo načina da ispričaju svoje priče i ponovo dožive radost štampanja – i oni ovde dele svoje kreacije.\n1. Ostanite u kontaktu uz pomoć personalizovanih čestitki\nLeti štampa porodične fotografije pomoću štampača Canon SELPHY CP1300 i koristi ih za kreiranje čestitki za slanje porodici i prijateljima. To definitivno dodaje lični pečat.\nKreiranje čestitki sa samolepljivim otiscima na modelu Canon SELPHY Square QX10 zaista je jednostavna aktivnost u koju može da bude uključena cela porodica.\nSlanje ručno pravljenih razglednica je odličan način za održavanje kontakta sa porodicom i prijateljima, a Leti shvata da uključivanje fotografija dodaje lični pečat i osećaj prisutnosti, čak i kada ste fizički udaljeni. „Kupujem obične razglednice, a deca mogu da koriste SELPHY CP1300 kako bi napravila sopstvene otiske koje će dodati“, kaže ona. „Na taj način, oni mogu da naprave nešto posebno i drugačije, što zaista priča priču i direktno se obraća ljudima, bilo da su to bake ili deke, tetke ili ujaci, prijatelji ili bilo ko drugi.“\nLeti planira da koristi štampač za pravljenje pozivnica za dečije rođendane, a takođe ima dobru ideju za zahvalnice. „Mogli bismo da fotografišemo decu kako se igraju sa poklonima koje su dobili da bismo ih koristili kao personalizovane zahvalnice“, kaže ona. Puno članova Letine porodice živi daleko od nje, pa redovno kreiranje foto-razglednica zaista pomaže svima da ostanu bliski.\n2. Zabeležite rast svoje porodice\nSamolepljivi otisci fotografija odštampani na modeluSELPHY Square QX10 idealni su za lepljenje na visinometru. To je zabavan način da mlađi članovi porodice prate svoj napredak u rastu.\nMožete lako da se vratite u prošlost i da izaberete slike iz prošlih godina, te da ih zatim direktno odštampate na modelu SELPHY Square QX10 pomoću aplikacije SELPHY Photo Layout.\nLetina deca vole da prate kako rastu i oduvek im se dopadalo da njihova visina bude zabeležena na zidu. Leti je to izdigla na novi nivo uz pomoć fotografije. „Kupila sam visinometar i postavila ga na zid. Kad god osete potrebu, deca mogu da se fotografišu i da odštampaju slike na modelu SELPHY Square QX10. Takođe možemo da se vratimo u prošlost pomoću funkcije za uspomene na mom mobilnom telefonu, dok aplikacija SELPHY Photo Layout olakšava deci da izaberu i odštampaju slike.\nMožete da odštampate i da napravite sopstveni visinometar tako što ćete izabrati željeni dizajn iz Canon usluge Creative Park.\n„Njima se sviđa štampač QX10, zato što je tako jednostavan za korišćenje. Dovoljno je mali da mogu da ga drže u rukama i neprimetno se povezuje sa telefonima i drugim uređajima preko Wi-Fi veze. Odlično je što se napaja preko sopstvene punjive baterije, pa mogu da ga koristi bilo gde, bez potrebe za priključivanjem.“\nŠtampač pravi kvadratne fotografije, ostavljajući dovoljno prostora za dodavanje natpisa na okvir. Ovo je idealno za pisanje datuma kada je slika snimljena i koja je izmerena visina. Takođe možete da odlepite poleđinu da biste otkrili samolepljivu površinu, savršenu za lepljenje fotografija na visinometar.\n3. Koristite štampu za ukrašavanje svog doma\nSELPHY CP1300 daje otiske fotografija visokog kvaliteta dimenzija 6 x 4 inča. Takođe može da napravi trake sa fotografijama u različitim opcijama rasporeda, pa čak i asortiman raznih nalepnica. Ramovi za slike veličine 6 x 4 inča lako se pronalaze, tako da možete jednostavno da napravite gotova umetnička dela koja ćete izložiti kod kuće ili ih poslati na poklon porodici i prijateljima.\nPored prilike za zabavnu porodičnu aktivnost, Leti kaže da je upoznavanje mlađe generacije sa štampanjem bilo uzbudljivo. „Prilika da odštampaju svoje fotografije bila je zaista velika stvar za decu.“\nLeti čvrsto veruje da fotografije treba da ugledaju svetlost dana umesto da budu zakopane na elektronskom uređaju. SELPHY CP1300 daje standardne otiske fotografija od 6 x 4 inča za samo 47 sekundi. Takođe može da kreira listove sa mini nalepnicama u različitim veličinama, čime dobijate više kreativnih mogućnosti. Kao i na modelu SELPHY Square QX10, možete da štampate direktno sa pametnih uređaja preko Wi-Fi veze, s tim da CP1300 takođe ima otvor za memorijsku karticu i PictBridge priključak, što je odlično za štampanje slika snimljenih fotoaparatom kao što je Canon EOS 250D.\nNagibni ekran u boji na modelu SELPHY CP1300 omogućava intuitivno rukovanje, dok je baterija za štampanje bez potrebe za priključivanjem u struju dostupna kao opcioni dodatak.\n„Budući da štampač pravi standardne otiske od 6 x 4 inča, lako je pronaći ram u odgovarajućoj veličini, a izbor je zaista velik“, kaže Leti. „Ono što mi se sviđa u vezi sa stavljanjem odštampanih fotografija u ramove i njihovim postavljanjem po kući je to što su slike jednostavno „tamo“. Ne morate da uključujete uređaj i da ih tražite, što može biti prilično zahtevno, naročito kada su u pitanju deca, kojoj nedostaje strpljenja.\n„Starija deca vole da imaju odštampane fotografije iz vremena dok su bili bebe i mala deca. Uramljeni otisci posebnih trenutaka takođe čine sjajan poklon za porodicu i prijatelje. Konačno, smatram da je uramljeni otisak stvaran predmet koji se ističe, a ne samo još jedna digitalna slika izgubljena u informatičkom oblaku.“\nTakođe možete da koristite otiske odštampane na modelima SELPHY CP1300 i SELPHY Square QX10 za ukrašavanje dečije sobe pred dolazak bebe tako što ćete upotrebiti porodične slike i odštampati sliku sonograma pre nego što dodate bebinu prvu fotografiju.\n4. Ispričajte priču kroz slike\nSamolepljiva poleđina otisaka odštampanih na modelu SELPHY Square QX10 olakšava lepljenje u spomenar, a bez lepka nema ni nereda.\nDeci se dopalo da budu uključena u proces štampanja. Za više zabavnih ideja koje možete da dodate otiscima, poput natpisa, ikona i nalepnica, pogledajte aplikaciju SELPHY Photo Layout.\nLetina deca su zaista oduševljena pravljenjem spomenara. Njena porodica planira seriju kampovanja, a svi članovi vole da fotkaju slike iz svojih avantura. „U fotoaparatu koji smo ranije koristili za instant štampanje fotografija uvek je ponestajalo papira. Pomoću telefona ili fotoaparata kao što je Canon EOS 250D možemo da nastavimo sa snimanjem koliko god dugo želimo i da pravimo instant fotografije u bilo kom trenutku, a da zatim jednostavno izaberemo slike koje kasnije želimo da odštampamo.\n„SELPHY Square QX10 je idealan za pravljenje spomenara“, dodaje Leti. „On štampa kvadratne otiske veličine 68 x 68 mm na većim listovima papira dimenzije 72 x 85 mm. Ostaje vam prazna oblast u kojoj možete da ispišete natpis nakon štampanja. Deca zaista uživaju da dodaju ikone i simpatične sličice na fotografije prilikom kreiranja otisaka. Papir ima poleđinu koja može da se odlepi i ispod koje se skriva samolepljiva površina. To je odlično, jer deca mogu jednostavno da kreiraju spomenare tako što će postaviti otiske gde god žele, bez potrebe da koriste selotejp ili lepak.“\n5. Smestite sebe u kadar\nDeca vole da drže fotografije mame i tate u svojoj sobi, a Canon EOS 250D je idealan je za snimanje porodičnih portreta jer je ultrakompaktan i lak za korišćenje, a istovremeno izuzetno napredan i sa izvanrednim kvalitetom slike.\nEkran sa promenljivim uglom na fotoaparatu EOS 250D čini da komponovanje slika bude izuzetno intuitivno čak i za malu decu, a takođe se rotira ka napred, što je odlično za snimanje selfija.\nLeti smatra da se Canon EOS 250D savršeno uklapa u porodični život. Njime jednako lako mogu da upravljaju odrasli i deca. Još bolje, neprimetno se uklapa u kompletan proces kreiranja od fotografisanja do štampanja slika zahvaljujući ugrađenim Bluetooth i Wi-Fi funkcijama. „Deca zaista vole da se slikaju, da snimaju selfije i da beleže sve što rade. Ekran sa promenljivim uglom je odličan za to, jer može da se rotira na drugu stranu, tako da možete da kadrirate snimke i kada ste ispred fotoaparata.“\nLeti je uživala u svestranosti fotoaparata i štampača koje je koristila za pravljenje otisaka. „To su zaista dobri proizvodi – izuzetno intuitivni, kompaktni i zaista jednostavni, ali kvalitet je neverovatan. Otisci su zaista živopisni i traju zauvek, a postoji toliko kreativnih stvari kojima deca mogu da se zabave. Ovo zaista dobro funkcioniše za Zeka i za mene. Planiram da kreiram specijalni projekat koji ću podeliti sa njim za godišnjicu braka i u kojem je zabeležena istorija našeg zajedničkog života od kada smo se upoznali. Canon oprema se pokazala izvanrednom za kreativne projekte. Prosto je obožavam.“\nSačuvajte specijalne uspomene u obliku prelepih otisaka koje možete da pravite bilo gde, bežično.\nPrikaži detalje SELPHY SQUARE QX10 \nElegantan i prenosiv, za bežično štampanje prelepih otisaka i fotografija za dokumenta sa kompatibilnih pametnih uređaja i fotoaparata.\nNajlakši DSLR fotoaparat na svetu sa pokretnim ekranom*, Canon DIGIC 8 procesorom, 4K snimanjem i funkcijom Creative Assist.\nPlanirajte, igrajte se i štampajte\nOtkrijte kako aplikacija SELPHY Photo Layout može da vam pomogne da smislite uzbudljive projekte za pravljenje rukotvorina.\nPravite elegantne ukrase za dom\nPočnite da pravite rukotvorine i ukrasite dom uz Creative Park i štampač PIXMA G6040.\nPrilagodite i kreirajte foto-kalendar pun dragocenih uspomena.\nŠtampanje prilagođenih čestitki\nŠest koraka za kreiranje prelepih prilagođenih čestitki.


Radnik fabrike "Milan Blagojević - namenska", M. I. (1962), teško povređen prilikom požara tehnološkog otpada koji se desio pre dva dana u fabrici u Lučanima, preminuo je danas u Vojnomedicinskoj akademiji, saopštilo je Ministarstvo odbrane.\nMinistar Vulin je ranije danas obišao mesto nesreće u fabrici u Lučanima i razgovarao sa predstavnicima komisije koja se bavi utvrđivanjem uzroka i okolnosti ove nesreće, navodi se u saopštenju.\nOn se potom sastao sa rukovodstvom fabrike i predstavnicima sindikata.\nSastanku su prisustvovali i državni sekretar u Ministarstvu odbrane Aleksandar Živković, v.d. pomoćnika ministra odbrane za materijalne resurse Nenad Miloradović, načelnik Uprave za odbrambene tehnologije general-major Bojan Zrnić i direktor fabrike "Milan Blagojević - namenska" Radoš Milovanović.


Pevanje uz gusle na Uneskovoj Reprezentativnoj listi nematerijalnog kulturnog nasleđa - Ministarstvo kulture i informisanja\n„Gusle su simbol srpskog narodnog pamćenja u dugoj borbi za održanje u prošlosti, ali nisu samo to. Nema danas naroda u kojem je ovaj drevni element kulturnog nasleđa življe prisutan, poštovan i voljen. Zasluge za takav status pripadaju guslarskim udruženjima i brojnim odanim slušaocima širom našeg kulturnog prostora“, rekao je Dragan Hamović posebni savetnik ministra povodom upisa Pevanja uz gusle na Uneskovu Reprezentativnu listu nematerijalnog kulturnog nasleđa čovečanstva .\nMinistarstvo kulture i informisanja je 2016. godine preporučilo nadležnoj stručnoj komisiji nominovanje guslanja na Uneskovu listu. Nominacijski dosije pripremio je Centar za nematerijalno kulturno nasleđe pri Etnografskom muzeju u Beogradu u saradnji sa Muzikološkim isnstitutim SANU i uz podršku Saveza guslara Srbije, guslarskih udruženja, pojedinaca, lokalnih samouprava, institucija, nevladinih organizacija i stručnih udruženja.\nPevanje uz gusle je treći upis Republike Srbije na Uneskovu Reprezentativnu listu nematerijalnog kulturnog nasleđa čovečanstva. Upisom se obezbeđuje i bolja međunarodna vidljivost a zajednice se podstiču da aktivno doprinose očuvanju i prenošenju izabranog elementa sopstvenog nasleđa.


U Paraćinu je 16. Maja održana izložba „Kаsnoаntičko i srednjevekovno oružje u Pomoravlju“ iz fondovа Zаvičаjnog muzejа „Pаrаćin“. Ova izložba je plod rada i višegodišnjeg prikupljanja i popunjavanja fondova paraćinskog muzeja.\nIzložba je obuhvatila primerke antičkog i srednjevekovnog oružja, pa su brojni posetioci imali priliku da na jednom mestu vide mačeve, koplja, strele i specifične vrhove strela, noževe, bojne kose, buzdovane i jatagane iz perioda turske okupacije.\nUz sve trodimenzionale primerke posetioci su mogli i da pogledaju fotografije sa rekonstrukcijama pomenutog oružja i njegovim rasporedom na telu srednjevekovnog ratnika. Kao što je svima poznato Paraćin i okolina su u kasno antičkom i srednjevekovnom periodu od 4. do 18. Veka stalno bili na putu raznih vojski, i vojničkih pohoda, baš iz razloga što Paraćin leži na glavnom putu koji povezuje zapadnu i srednju Evropu sa istokom. Taj antički put, vojni put, via militaris je bio važna raskrsnica, a u srednjem veku je to bila Petruška oblast kojom je vladao župan Vukoslav sa sinovima Crepanom i Držmanom (monah Dionisije).\nU vreme kneza Lazara to je bila pogranična oblast, sa centralnim gradom Petrusom, velikom utvrdom, nepristupačnim za napade i pljačke zbog samog terena, opasan kanjonom Crnice, na Čokotskom brdu, kod današnjeg sela Zabrega.\nBitna poznata nalazišta iz tog perioda pored Petrusa su planina Baba, i naselje koje je u vreme župana Vukoslava i petruške oblasti služilo da zapali vatru i na taj način obavesti stražare u Stalaću u slučaju eventualnih turskih upada. Gradak kod Gornje Mutnice, Ilijino brdo, Čukara kod sela Lešja a od 14. I 15. Veka utvrđuju se mesta manastira i crkava u kanjonu reke Crnice i okolini.\nVojnici koji su branili svoje teritorije u ovo vreme bili su uglavnom baštinska, pronijarska ili najamnička vojska. Prve dve su pripadale višim staležima koje je sakupljao i opremao oružjem lokalni feudalac, dok je najamnike izdržavao vladar, i činila je jezgro srednjevekovne vojske, uvek spremna za borbu. Pešadiju su činili zemljoradnici i stočari, a konjicu vlastela i najamnici.\nVećina oružja kojom su se naoružavali ratnici u srednjem veku po obliku i vrsti potiču iz kasnoantičkog i ranoslovenskog perioda. U početku su oružje boljeg kvaliteta nabavljali u susednim zemljama a kasnije su ga izrađivali i domaći majstori oružari, uglavnom kovači po naseljima i utvrđenjima a nije bio čudan slučaj da se oružje izrađuje u manastirima.\nTema ove izložbe je bilo hladno oružje, koje se deli na napadno i odbrambeno, oružje za blisku borbu i borbu na odstojanju. Blisko borbeno oružje deli se po načinu upotrebe na sečno, bodno i udarno. U sečno oružje spadali su mačevi, sablje, noževi i bojne kose, a u ubodno različite vrste koplja. U udarno oružje spadaju palice, topuzi i buzdovani. Napadnom oružju pripadaju i praćke, lukovi sa strelama, samostreli i opsadne sprave.\nSve što je izloženo u paraćinskom muzeju su samo dokaz da je paraćinski kraj imao burnu ratničku prošlost, i da svo oružje koje je pronađeno, treba da ostane sačuvano kao spomen i da podsećaju buduće generacije na slavnu prošlost koja nalazi svoje mesto u vojnoj istoriji srpske države.